2020 സ്ട്രീറ്റ് ട്രിപ്പിള് RS അവതരിപ്പിച്ച് ട്രയംഫ്; വില 11.13 ലക്ഷം രൂപ - Malayalam DriveSpark\n2020 സ്ട്രീറ്റ് ട്രിപ്പിള് RS അവതരിപ്പിച്ച് ട്രയംഫ്; വില 11.13 ലക്ഷം രൂപ\nPublished: Wednesday, April 22, 2020, 14:38 [IST]\nപുതിയ 2020 സ്ട്രീറ്റ് ട്രിപ്പിള് RS -നെ വിപണിയില് അവതരിപ്പിച്ച് ബ്രിട്ടീഷ് നിര്‍മ്മാതാക്കളായ ട്രയംഫ്. 11.13 ലക്ഷം രൂപയാണ് ബൈക്കിന്റെ എക്‌സ്‌ഷോറും വില.\nമാര്‍ച്ച് മാസത്തില് ബൈക്കിനെ വിപണിയില് അവതരിപ്പിക്കാനായിരുന്നു കമ്പനിയുടെ പദ്ധതി. എന്നാല് നിലവിവെ സാഹചര്യത്തില് ബൈക്കിന്റെ അവതരണം കമ്പനി നീട്ടിവെയ്ക്കുകയായിരുന്നു.\nനിരവധി പുതുമകളും ഫീച്ചറുകളും ഉള്‍പ്പെടുത്തിയാണ് വാഹനത്തെ കമ്പനി വിപണിയില് അവതരിപ്പിച്ചിരിക്കുന്നത്. സമീപകാലത്തായി ഏറ്റവും പ്രതീക്ഷയോടെ കാത്തിരിക്കുന്ന മോട്ടോര്‍സൈക്കിളുകളില് ഒന്നാണ് 2020 ട്രയംഫ് സ്ട്രീറ്റ് ട്രിപ്പിള് RS.\nMOST READ: പുത്തൻ മോഡലുകളുമായി ഇന്ത്യയിൽ കളംനിറയാൻ ബിഎംഡബ്ല്യു മോട്ടോറാഡ്\nകഴിഞ്ഞ വര്‍ഷം ഒക്ടോബറില് ആഗോള വിപണിയില് അടിമുടി മാറ്റത്തോടെ ബൈക്കിനെ കമ്പനി അവതരിപ്പിച്ചിരുന്നു. ഈ പതിപ്പിനെ തന്നെയാണ് ഇന്ത്യന് വിപണിയിലും വില്‍പ്പനയ്ക്കായി എത്തിച്ചിക്കുന്നത്.\nധാരാളം പുതുമകള് ബൈക്കില് ഉണ്ടെങ്കിലും പുത്തന് മോഡലിന്റെ വില വര്‍ധിപ്പിച്ചിട്ടില്ലെന്നാണ് കമ്പനി അവകാശപ്പെടുന്നത്. എല്‍ഇഡി ഡേ ടൈം റണ്ണിങ് ലാമ്പുകള് കൂട്ടിച്ചേര്‍ത്ത ബഗ്ഗ് ഐഡ് ഹെഡ്‌ലാമ്പ്, റീഡിസൈന് ചെയ്ത ഫ്‌ലൈസ്‌ക്രീന്, സൈഡ് പാനലുകളില് RS ബാഡ്ജിങ് എന്നിവയാണ് പ്രധാന മാറ്റങ്ങള്.\nMOST READ: കഴിഞ്ഞ വർഷം 20,000 യൂണിറ്റ് വിൽപ്പന കൈവരിച്ച് റോയൽ എൻഫീൽഡ് 650 ഇരട്ടകൾ\nപുതിയ ഗ്രാഫിക്സ്, ബ്ലൂടൂത്ത് കണക്റ്റിവിറ്റി, ഗോപ്രോ നിയന്ത്രണങ്ങള് എന്നിവയുള്ള കളര് ടിഎഫ്ടി ഡിസ്‌പ്ലേയും നവീകരിച്ചിട്ടുണ്ട്. ഇത് കൂടാതെ സീറ്റ് കൗള്, ബെല്ലി പാന്, റിയര് വ്യൂ മിററുകള് എന്നീ ഭാഗങ്ങളും കമ്പനി പരിഷ്‌കരിച്ചു.\nപുതിയ ടൈറ്റാനിയം സില്‍വര് മെയിന് ഫ്രെമിലാണ് 2020 സ്ട്രീറ്റ് ട്രിപ്പിള് RS നിര്‍മ്മിച്ചിരിക്കുന്നത്. റോഡ്, റൈന്, സ്പോര്‍ട്ട്, ട്രാക്ക്, റൈഡര് കോണ്‍ഫിഗറബിള് എന്നിങ്ങനെ അഞ്ച് വ്യത്യസ്ത റൈഡിങ് മോഡുകളും ബൈക്കില് ഇടംപിടിച്ചിട്ടുണ്ട്.\nMOST READ: ട്രൈബറിന്റെ വിലയില് വീണ്ടും വര്‍ധനവ് വരുത്തി റെനോ\nയൂറോ V മലിനീകരണ നിയന്ത്രണ മാനദണ്ഡങ്ങള് (ബിഎസ് VI) പാലിക്കുന്ന 765 സിസി ലിക്വിഡ്-കൂള്‍ഡ് ഇന്-ലൈന്-ട്രിപ്പിള് എഞ്ചിനാണ് ബൈക്കിന്റെ കരുത്ത്. ഈ എഞ്ചിന് 123 bhp കരുത്തും 79 Nm torque ഉം സൃഷ്ടിക്കും.\nമുന് മോഡലിനെ അപേക്ഷിച്ച് ടോര്‍ഖില് വര്‍ധനവ് ഉണ്ടായിട്ടുണ്ട്. മുകളിലേക്കും താഴേക്കുമുള്ള ക്വിക്ക് ഷിഫ്റ്റര് ആറ് സ്പീഡ് ഗിയര്‍ബോക്സാണ് ബൈക്കില് ഇടംപിടിച്ചിരിക്കുന്നത്. ബ്രെംബോ M50 മോണോബ്ലോക്ക് കാലിഫറുള്ള ബ്രേക്കിങ് സംവിധാനവും ബൈക്കില് ഉള്‍പ്പെടുത്തി.\nപൂര്‍ണ്ണമായും ക്രമീകരിക്കാവുന്ന ഷോവ ഫോര്‍ക്ക്, ഓലിന്‍സ് STX40 പിന് മോണോഷോക്ക് സസ്‌പെന്‍ഷന് കൈകാര്യം ചെയ്യുന്നത്. പൈറേലിയുടെ ഏറ്റവും പുതിയ തലമുറ സൂപ്പര്‍കോര്‍സ SP V3 ടയറുകളാണ് ബൈക്കില് ഉള്‍പ്പെടുത്തിയിരിക്കുന്നത്.\n2020 സ്ട്രീറ്റ് ട്രിപ്പിള് RS വില വര്‍ധിപ്പിക്കുമെന്ന് ട്രയംഫ്\n2020 Triumph Street Triple RS Launched In India, Prices Start At Rs 11.13 Lakh. Read in Malayalam.\nStory first published: Wednesday, April 22, 2020, 14:38 [IST]


ഈ ക്ലിക്ക് വളരെ സ്‌പെഷ്യലാണ്, ജയം രവിയ്ക്കും പൃഥ്വിരാജിനും ഒപ്പമുള്ള ചിത്രങ്ങള് പങ്കുവെച്ച് കനിഹ; ജയം രവിയും ചിത്രത്തിലുണ്ടോയെന്ന് ആരാധകര് - metromatinee.com Lifestyle Entertainment & Sports\nലൂസിഫര് എന്ന സൂപ്പര്‍ഹിറ്റ് ചിത്രത്തിനു ശേഷം മോഹന്‍ലാലിനെ നായകനാക്കി പൃഥ്വിരാജ് സംവിധാനം ചെയ്യുന്ന ചിത്രമാണ് ബ്രോ ഡാഡി. പ്രഖ്യാപന സമയം മുതല് പ്രേക്ഷക ശ്രദ്ധപിടിച്ചു പറ്റിയ ചിത്രം കൂടിയാണ് ഇത്. നിലവില് ചിത്രത്തിന്റെ ഷൂട്ടിംഗ് പുരോഗമിക്കുകയാണ്.\nചിത്ത്രതിന്റേതായി പുറത്തെത്തിയ ചിത്രങ്ങളെല്ലാം തന്നെ വൈറലായി മാറിയിരുന്നു. നടി കനിഹയും ചിത്രത്തില് പ്രധാന കഥാപാത്രത്തെ അവതരിപ്പിക്കുന്നുണ്ട്. ഇപ്പോഴിതാ കനിഹ പങ്കുവച്ച ഫോട്ടോയാണ് ശ്രദ്ധനേടുന്നത്.\nപൃഥ്വിരാജിനും തമിഴ് നടന് ജയംരവിക്കും ഒപ്പമുള്ള ചിത്രമാണ് കനിഹ ഷെയര് ചെയ്തിരിക്കുന്നത്. ”ഇത് എന്തായാലും പോസ്റ്റ് ചെയ്യേണ്ടതാണ് കാരണം ഈ ക്ലിക്ക് വളരെ സ്‌പെഷ്യലാണ്, രണ്ടു വശത്തും രണ്ടു മികച്ച അഭിനേതാക്കള്”, എന്നാണ് കനിഹ കുറിച്ചത്.\nഇതിനു പിന്നാലെ നിരവധി പേരാണ് കമന്റുകളുമായി എത്തിയത്. ജയം രവിയും ചിത്രത്തില് അഭിനയിക്കുന്നുണ്ടോ.., സിനിമയ്ക്കായി കാത്തിരിക്കുകയാണ് എന്നു തുടങ്ങി നിരവധി കമന്റുകളാണ് എത്തുന്നത്.\nമീന, ലാലു അലക്‌സ്, മുരളി ഗോപി, കനിഹ, സൗബിന് ഷാഹിര് തുടങ്ങിയ വമ്പന് താരനിരയുമായാണ് ബ്രോ ഡാഡി എത്തുക. ആശിര്‍വാദ് സിനിമാസിന്റെ ബാനറില് ആന്റണി പെരുമ്പാവൂരാണ് ചിത്രം നിര്‍മ്മിക്കുന്നത്.\nഒരു ഫണ്-ഫാമിലി ഡ്രാമയാണ് ബ്രോ ഡാഡിയെന്നാണ് പൃഥ്വിരാജ് ചിത്രം പ്രഖ്യാപിച്ചപ്പോള് പറഞ്ഞിരുന്നു. ശ്രീജിത്ത് എനും ബിബിന് ജോര്‍ജുമാണ് ചിത്രത്തിന്റെ തിരക്കഥയെഴുതുന്നത്. ദീപക് ദേവ് സംഗീത സംവിധാനം നിര്‍വഹിക്കുന്നു.\nRelated Topics:Jayam Ravi, Kaniha, Prithviraj Sukumaran\nപത്ത് നാഷണല് അവാര്‍ഡ് കിട്ടുന്നതിന് തുല്യമായാണ് താന് അത് കണ്ടത്, ‘സാറേ ഞങ്ങളിപ്പോള് ജീവിച്ചു പോകുന്നുണ്ട്’ എന്നാണ് അവര് പറഞ്ഞത്, തുറന്ന് പറഞ്ഞ് വിനയന്


കെഎസ്ആർടിസിയിൽ വ്യാപക ക്രമക്കേട്, ജീവനക്കാർ തട്ടിപ്പ് നടത്തുന്നുവെന്ന് എംഡി- KSRTC md biju prabhakar allegations\nജീവനക്കാർ പല വിധത്തിൽ തട്ടിപ്പ് നടത്തി കെഎസ്ആർടിസിയെ നഷട്ത്തിലാക്കുന്നു. ജീവനക്കാര് മറ്റു ജോലികളില് ഏര്‍പ്പെടുന്നു\nUpdated: January 16, 2021 7:19:20 pm\nതിരുവനന്തപുരം: കെഎസ്ആർടിസിയിൽ വ്യാപക ക്രമക്കേട് നടക്കുന്നുവെന്ന പ്രസ്താവന വിവാദമായതോടെ സംഭവത്തിൽ വിശദീകരണവുമായി എംഡി ബിജു പ്രഭാകർ. ഒരുവിഭാഗം ജീവനക്കാര് മാത്രം കുഴപ്പക്കാരാണെന്നാണ് താന് പറഞ്ഞത്. കെഎസ്ആര്‍ടിസിയിലെ 95 ശതമാനം ജീവനക്കാരും നല്ല രീതിയിലാണ് പ്രവര്‍ത്തിക്കുന്നത്. പ്രശ്‌നമുണ്ടാക്കുന്നത് വെറും5ശതമാനം ജീവനക്കാര് മാത്രമാണ്. ഇവര്‍ക്ക് ഒരു യൂണിയന്റെയും പിന്തുണയില്ലെന്നും എംഡി.\nഎംഡിയുടെ പ്രസ്താവനയ്ക്കെതിരെ തൊഴിലാളി സംഘടനകൾ രംഗത്തെത്തിയിരുന്നു. തൊഴിലാളികളെ പൊതുസമൂഹത്തിന് മുന്നിൽ അപഹസിക്കാനാണ് എംഡിയുടെ ശ്രമമെന്ന് സിഐടിയു തിരിച്ചടിച്ചു. എംഡിയുടെ പ്രസ്താവനയിൽ പ്രതിഷേധിച്ച് ജീവനക്കാർ തിരുവനന്തപുരം കെഎസ്ആർടിസി ഓഫീസിലേക്ക് മാർച്ച് നടത്തി. ഐഎൻടിയുസിയുടെ നേതൃത്വത്തിലായിരുന്നു മാർച്ച്.\nഎംഡി തന്റെ പ്രസ്താവന തിരുത്തണമെന്നും തിരുത്തിയില്ലെങ്കിൽ എന്ത് വേണമെന്ന് അപ്പോൾ തീരുമാനിക്കുമെന്നും സിഐടിയു അംഗീകൃത കെഎസ്ആർടിഇഎ ജനറൽ സെക്രട്ടറി ഹരികൃഷ്ണൻ പറഞ്ഞു. എംഡിയുടേത് അനുചിതമായ പ്രസ്താവനയാണെന്ന് എളമരം കരീമും പറഞ്ഞു. എംഡി സ്വന്തം കഴിവുകേട് തൊഴിലാളിക്കു മേൽ കെട്ടി വയ്ക്കുകയാണ്. സ്വിഫ്റ്റ് പദ്ധതിയിൽ ചർച്ച നടത്തണം. ക്രമക്കേടുണ്ടെങ്കിൽ കണ്ടെത്തേണ്ടത് മാനേജുമെന്റാണെന്നും അദ്ദേഹം കൂട്ടിച്ചേർത്തു.\n2012-15 കാലയളവിൽ കെഎസ്ആര്‍ടിയില്‍നിന്ന് 100 കോടിയോളം രൂപ കാണാതായെന്ന് രാവിലെ നടന്ന വാർത്ത സമ്മേളനത്തിൽ എംഡി പറഞ്ഞിരുന്നു. അന്ന് അക്കൗണ്ട്സ് മാനേജരായിരുന്ന ശ്രീകുമാറിനെതിരെ ഇതുമായി ബന്ധപ്പെട്ട് നടപടി സ്വീകരിക്കുമെന്നും എംഡി പറഞ്ഞു. കെഎസ്ആർടിസി ജീവനക്കാർക്കെതിരെയും എംഡി ബിജു പ്രഭാകർ ഗുരുതര ആരോപണങ്ങളാണ് ഉന്നയിച്ചത്.\nജീവനക്കാർ പല വിധത്തിൽ തട്ടിപ്പ് നടത്തി കെഎസ്ആർടിസിയെ നഷട്ത്തിലാക്കുന്നു. ജീവനക്കാര് മറ്റു ജോലികളില് ഏര്‍പ്പെടുന്നു. കെഎസ്ആർടിസി വലിയ പ്രതിസന്ധി നേരിടുന്നുണ്ട്. ഇത് എങ്ങനെ മറികടക്കാം എന്നതിനെക്കുറിച്ച് ഒരു പഠനം നടത്തി. ഇതിലാണ് ജീവനക്കാരുടെ ഭാഗത്തുനിന്നുളള വലിയ വീഴ്ച കണ്ടെത്തിയത്. ജീവനക്കാരിൽ ചിലർ പഴയ ടിക്കറ്റ് നൽകി വെട്ടിപ്പ് നടത്തുന്നുണ്ട്. ഇവർക്കെതിരെ ശക്തമായ നടപടിയെടുക്കുമെന്നും അദ്ദേഹം പറഞ്ഞു.\nRead More: രണ്ട് ഡോസ് വാക്‌സിൻ നിർബന്ധം, ഒരു മാസത്തെ ഇടവേള; ആരോഗ്യപ്രവർത്തകരെ കുറിച്ച് സംസാരിക്കുമ്പോൾ വികാരാധീനനായി മോദി\nകെഎസ്ആർടിസി ജീവനക്കാരിൽ ആരെയും പിരിച്ചുവിടില്ല. പക്ഷേ ആളുകളെ കുറയ്ക്കേണ്ടി വരും. ഇത് ഘട്ടം ഘട്ടമായി നടപ്പാക്കും. നിലവിൽ 7000 ൽ അധികം ജീവനക്കാരുണ്ട്. ഘട്ടംഘട്ടമായി മൂന്നോ നാലോ വര്‍ഷംകൊണ്ട് ജീവനക്കാരുടെ എണ്ണം കുറയ്ക്കുകയാണ് ലക്ഷ്യം.\nവലിയ ശമ്പളം വാങ്ങിക്കുന്ന സ്ഥിരം ജീവനക്കാരിൽ ചിലർ മറ്റു പല ജോലികളിൽ ഏർപ്പെടുന്നുണ്ട്. പല ഡിപ്പോകളിലും എംപാനല് ജീവനക്കാരാണ് ദൈനംദിന പ്രവര്‍ത്തനങ്ങള് നടത്തുന്നത്. ദീര്‍ഘദൂര സ്വകാര്യ ബസുകളെ സഹായിക്കുന്നതിനായി ഒരുവിഭാഗം ജീവനക്കാര് ശ്രമിക്കുന്നുണ്ടെന്നും തിരുവനന്തപുരത്ത് നടത്തിയ വാര്‍ത്താ സമ്മേളനത്തിൽ അദ്ദേഹം പറഞ്ഞു.\nWeb Title: Ksrtc md made serious allegations against employees press meet


ഗുരുവായൂരപ്പന് കാണിക്കയായി മഹീന്ദ്രയുടെ ന്യൂ ജനറേഷൻ എ.സ്.യു.വി ഥാർ നടയ്ക്കൽ സമർപ്പിച്ചത് കഴിഞ്ഞ ദിവസമാണ്. വിപണിയിൽ 13 മുതൽ 18 ലക്ഷം വരെ വിലയുള്ള വണ്ടിയാണിത്. പ്രമുഖ വാഹന നിർമ്മാതാക്കളായ മഹീന്ദ്രാ ആന്റ് മഹീന്ദ്രാ ലിമിറ്റഡാണ് വാഹനം ഗുരുവായൂർ ക്ഷേത്രത്തിലേക്ക് നൽകിയത്.\nഎന്നാൽ ഗുരുവായൂരപ്പന് കാണിക്കയായി ഥാർ ലഭിച്ചതോടെ ട്രോളന്മാർക്ക് ചാകരയാണ് കിട്ടിയിരിക്കുന്നത്. ഗുരുവായൂരപ്പനേയും ഥാറിനേയും വെച്ച് ട്രോൾ പൂരമാണ് സമൂഹമാധ്യമങ്ങളിൽ. ട്രോൾ കാരണം ഥാർ മുതലാളിക്ക് നല്ല പരസ്യം കിട്ടിയെന്നും ട്രോളുണ്ട്. മറ്റ് ദൈവങ്ങൾ കൃഷ്ണന്റെ വണ്ടി കണ്ട് അസൂയപ്പെടുന്നതും ഇനി മുതൽ പെട്രോൾ വില കുറക്കാനുള്ള സമരത്തിൽ കൃഷ്ണനുമുണ്ടെന്നുമൊക്കെയാണ് ചില ട്രോളുകൾ. നന്ദനത്തിന്റെ ക്ലൈമാക്സ് വെച്ചും ട്രോൾ വന്നിട്ടുണ്ട്. തിരിഞ്ഞു നോക്കുന്ന നവ്യാ നായർ കാണുന്നത് ഥാറിന് മേലെ ഇരിക്കുന്ന കൃഷ്ണനെയാണ്.\nഗുരുവായൂർ കിഴക്കേ നടയിൽ നടന്ന ചടങ്ങിൽ ദേവസ്വം ചെയർമാൻ അഡ്വ. കെ.ബി മോഹൻദാസിന് വാഹനത്തിന്റെ താക്കോൽ മഹീന്ദ്രാ ആന്റ് മഹീന്ദ്രാ ലിമിറ്റഡിന്റെ ചീഫ് ഓഫ് ഗ്ലോബൽ പ്രോഡക്ട് ഡവലപ്മെന്റ് ആർ. വേലുസ്വാമിയാണ് കൈമാറിയത്.\nEnglish Summary : mahindra thar suv handed over to guruvayoor temple and troll on social media\nTags : mahindra thar suv guruvayoor temple troll social media\nഅഭിനയിക്കുന്നത് ലാലേട്ടനും പൃഥ്വിരാജും, പക്ഷേ വളരെ കുഞ്ഞ് സിനിമയാണ്; പൃഥ്വിയെ ട്രോളി ദീപക് ദേവ്...\nഫ്‌ളാറ്റുമായി ബന്ധപ്പെട്ട് ഒരു ഇടപാടുമില്ല, പ്രമോദിനും യൂട്യൂബർക്കുമെതിരെ മാനനഷ്ടക്കേസ് നൽകും; കെ എസ...


Posted by ബിന്ദു, 29 Apr, 2019\nദുൽഖര് സൽമാന്‍റെ പുതിയ ചിത്രം ഒരു യമണ്ടൻ പ്രേമകഥ തിയറ്ററുകളിലെത്തിയിരിക്കുകയാണ് . ചിത്രത്തിലെ ദുൽഖറിൻ്റെ തട്ടുപൊളിപ്പൻ ഡപ്പാംകൂത്ത് ഡാൻസ് വീഡിയോ വൈറലായതിനുപിന്നാലെ പുതിയ ഗാനം യൂട്യൂബിൽ ഇറക്കിയിരിക്കുകയാണ് അണിയറക്കാര്. കണ്ണോ നിലാക്കായൽ.... എന്ന ഗാനമാണ് പുറത്തിറക്കിയിരിക്കുന്നത്. ഡപ്പാംകൂത്ത് ഗാനത്തിൽ ദുൽഖറും സംയുക്തയുമായിരുന്നെങ്കിൽ ഈ ഗാനരംഗത്തിൽ ദുൽഖറും നിഖില വിമലുമാണുള്ളത്.\nബിബിന് ജോര്‍ജ് ,വിഷ്ണു ഉണ്ണികൃഷ്ണന് കൂട്ടുകെട്ട് തിരക്കഥയൊരുക്കുന്ന ചിത്രം സംവിധാനം ചെയ്തത് നവാഗതനായ ബി.സി നൗഫലാണ്. ഒരു റൊമാന്റിക് കോമഡി ചിത്രമാണ് ഒരു യമണ്ടന് പ്രേമകഥ. തീയേറ്ററില് മികച്ച് അഭിപ്രായം നേടി മുന്നേറുകയാണ്.സംയുക്ത മേനോനും നിഖില വിമലുമാണ് ചിത്രത്തിലെ നായികമാര്. സൗബിന് ഷാഹിര്, രമേശ് പിഷാരടി, ധര്‍മജന് ബോള്‍ഗാട്ടി, സലിം കുമാര്, തിരക്കഥാകൃത്തുക്കളായ വിഷ്ണു ഉണ്ണികൃഷ്ണന്, ബിബിന് ജോര്‍ജ് എന്നിവരും ചിത്രത്തില് അണിനിരക്കും.ചിത്രത്തിന് സംഗീതം ഒരുക്കിയിരിക്കുന്നത് നാദിര്‍ഷയാണ്. ആന്റോ ജോസഫും സി ആര് സലിമും ചേര്‍ന്നാണ് ചിത്രം നിര്‍മ്മിച്ചിരിക്കുന്നത്.


വിലകഴിവിന് പുറമെ ഫ്ലിപ്കാർട്ട് വിവിധ ഫിനാൻസിങ് സേവനങ്ങളും ഓഫർ ചെയ്യുന്നുണ്ട്. നോ കോസ്റ്റ് ഇഎംഐ, ഉൽപന്ന എക്സ്ചേഞ്ച്, ബൈബാക്ക് ഗാരന്‍റി എന്നീ സൗകര്യങ്ങളും നൽകും.\nBangalore, First Published Sep 15, 2019, 10:34 AM IST\nബംഗലൂരു: ഫ്ലിപ്പ്കാര്‍ട്ട് സെപ്റ്റംബർ 29 മുതൽ ഒക്ടോബർ4വരെ വന് ഓഫറുകളുമായി 'ബിഗ് ബില്യൺ ഡേയ്സ് ' നടത്തുന്നു. വിൽപനയിൽ മുൻനിര ബ്രാൻഡുകളുടെ ഉൽപന്നങ്ങളെല്ലാം വലിയ ഓഫറുകളില് ഈ ദിവസങ്ങളില് വാങ്ങാം. വിവിധ ഉൽപന്നങ്ങള്‍ക്ക് 90 ശതമാനം വരെ വിലകിഴിവ് ഈ ദിനങ്ങളില് നല്‍കുമെന്ന് ഫ്ലിപ്കാർട്ട് അറിയിച്ചിട്ടുണ്ട്. എന്നാൽ ഏതൊക്കെ ഓഫറുകള് ലഭിക്കും എന്നത് സംബന്ധിച്ച് ഇതുവരെ ഫ്ലിപ്പ്കാര്‍ട്ട് പുറത്തുവിട്ടിട്ടില്ല.\nവിലകഴിവിന് പുറമെ ഫ്ലിപ്കാർട്ട് വിവിധ ഫിനാൻസിങ് സേവനങ്ങളും ഓഫർ ചെയ്യുന്നുണ്ട്. നോ കോസ്റ്റ് ഇഎംഐ, ഉൽപന്ന എക്സ്ചേഞ്ച്, ബൈബാക്ക് ഗാരന്‍റി എന്നീ സൗകര്യങ്ങളും നൽകും. എസ്ബിഐ ഡെബിറ്റ്, ക്രെഡിറ്റ് കാർഡ് ഹോൾഡർമാർക്ക് പ്രത്യേക ഓഫറുകൾ ലഭ്യമാകുമെന്നും ഫ്ളിപ്കാർട്ട് പറയുന്നുണ്ട്.\nചില ബ്രാൻഡുകളുടെ സ്മാർട് ഫോണുകൾ പകുതി വിലയ്ക്ക് വിൽക്കുമെന്നും സൂചനയുണ്ട്. വൻ ഓഫർ ലഭിക്കുന്ന ഉൽപന്നങ്ങളുടെ വിഭാഗങ്ങളിൽ ഫാഷൻ, ലാർജ് അപ്ലയൻസസ് തുടങ്ങിയവ ഉണ്ടാകും. ആക്സിസ് ബാങ്ക്, ഐസിഐസിഐ ബാങ്ക് ഡെബിറ്റ്, ക്രെഡിറ്റ് കാർഡുടമകൾക്ക് പ്രത്യേക ഓഫറുകൾ. എല്ലാ പ്ലാറ്റ്ഫോമുകളിലും 10 ശതമാനം ഇളവ് ലാഭിക്കും. ടെലിവിഷനുകൾക്ക് 75 ശതമാനം വരെയാണ് ഓഫർ ലഭിക്കും എന്നാണ് റിപ്പോര്‍ട്ട്. സെപ്റ്റംബർ 29 ന് വാങ്ങുന്ന ഉൽപന്നങ്ങളിന്മേല് 15 ശതമാനം അധിക ഇളവ് ലഭിക്കും.\nLast Updated Sep 15, 2019, 10:34 AM IST


മെഡിക്കല് കമ്മീഷന് ബില് രാജ്യസഭ പാസാക്കി; മെഡിക്കല് വിദ്യാര്‍ഥികള് വെള്ളിയാഴ്ച രാജ്യവ്യാപകമായി പഠിപ്പ് മുടക്കും - Muhimmath\nHeadline Institutionnews National Top\nമെഡിക്കല് കമ്മീഷന് ബില് രാജ്യസഭ പാസാക്കി; മെഡിക്കല് വിദ്യാര്‍ഥികള് വെള്ളിയാഴ്ച രാജ്യവ്യാപകമായി പഠിപ്പ് മുടക്കും\nന്യൂഡല്‍ഹി: ഡോക്ടര്‍മാര് പ്രാക്ടീസ് ചെയ്യുന്നതിന് അവസാന വര്‍ഷ ദേശീയ പരീക്ഷക്ക് ശിപാര്‍ശയുള്ള മെഡിക്കല് കമ്മീഷന് ബില് രാജ്യസഭയും പാസാക്കി. ആരോഗ്യ രംഗത്ത് ഗുരുതര പ്രത്യാഘാതത്തിന് ഇടയാക്കുന്നതാണ് ബില്ലെന്ന് പറഞ്ഞ് ഐ എം എയും സംസ്ഥാനങ്ങളിലെ അധികാരത്തിലേക്കുള്ള കേന്ദ്രത്തിന്റെ കൈകടത്തലാണ് ബില്ലെന്ന് വിവിധ സംസ്ഥാന സര്‍ക്കാറുകളും വിമര്‍ശിക്കുന്നതിനിടെയാണ് ബില് ലോക്സഭക്ക് പിന്നാലെ രാജ്യസഭയും പാസാക്കിയത്. ഇനി രാഷ്ട്രപതി ഒപ്പുവെക്കുന്നതോടെ ബില് നിയമമാകും.\nരാജ്യസഭയില് കേന്ദ്രമന്ത്രി ഹര്‍ഷവര്‍ദ്ധന് അവതരിപ്പിച്ച ബില് 51നെതിരെ 101 വോട്ടിനാണ് പാസായത്. പ്രതിപക്ഷത്തിന്റെ ഭേദഗതി വോട്ടിനിട്ട് തള്ളുകയായിരുന്നു.\nസ്വകാര്യ മെഡിക്കല് കോളജുകളില് അമ്പതു ശതമാനം സീറ്റുകളിലെ ഫീസിന് മാനദണ്ഡം കേന്ദ്രം നിശ്ചയിക്കുമെന്നും ബില് വ്യവസ്ഥ ചെയ്യുന്നു.\nഎം ബി ബി എസ് അവസാന വര്‍ഷ പരീക്ഷ രാജ്യത്താകെ ഒറ്റ പരീക്ഷയാക്കും. ഇതേ പരീക്ഷയുടെ മാര്‍ക്കാവും എം ഡി കോഴ്സിലേക്കുള്ള പ്രവേശനത്തിനും ആധാരം. ദേശീയതല മെഡിക്കല് പ്രവേശന പരീക്ഷയായ നീറ്റിന്റെ അടിസ്ഥാനത്തിലാവും എയിംസ് ഉള്‍പ്പടെ എല്ലാ സ്ഥാപനങ്ങളിലേക്കും പ്രവേശനം.\nപ്രാഥമിക ശുശ്രൂഷക്കും പ്രതിരോധ കുത്തിവെപ്പുകള്‍ക്കും, മിഡ് ലെവല് ഹെല്‍ത്ത് വര്‍ക്കര് എന്ന പേരില് ഡോക്ടര്‍മാരല്ലാത്ത വിദഗ്ധര്‍ക്കും നിയന്ത്രിത ലൈസന്‍സ് നല്‍കും. 25 അംഗ ദേശീയ മെഡിക്കല് കമ്മീഷനാവും മെഡിക്കല് രംഗവുമായി ബന്ധപ്പെട്ട എല്ലാ വിഷയങ്ങളിലെയും അന്തിമ അതോറിറ്റി.\nഇന്ത്യന് മെഡിക്കല് കൗണ്‍സില് ഇല്ലാതാകും. പകരം മെഡിക്കല് കോളജുകള്‍ക്ക് അംഗീകാരം നല്‍കാന് മെഡിക്കല് കമ്മീഷനു കീഴില് സ്വതന്ത്ര ബോര്‍ഡുകള് സ്ഥാപിക്കും.\nബില്ലിനെതിരായ പ്രക്ഷോഭം കൂടുതല് ശക്തമാക്കുമെന്ന് ഐ എം എ അറിയിച്ചു. ഇതിന്റെ ഭാഗമായി നാളെ രാജ്യവ്യാപക പണിമുടക്ക് നടത്താനും കേരളത്തില് ഇന്ന് രാത്രി മുതല് ഉപവാസം തുടങ്ങാനും യുവഡോക്ടര്‍മാര് തീരുമാനിച്ചിട്ടുണ്ട്.


മിനി ലോക്ഡൗണില് നോ രക്ഷ, സമ്പൂര്‍ണ ലോക്ഡൗണ് വേണ്ടിവരുമെന്ന് പൊലീസ് - Keralabhooshanam Daily മിനി ലോക്ഡൗണില് നോ രക്ഷ, സമ്പൂര്‍ണ ലോക്ഡൗണ് വേണ്ടിവരുമെന്ന് പൊലീസ്\nHome/NEWS/BREAKING NEWS/മിനി ലോക്ഡൗണില് നോ രക്ഷ, സമ്പൂര്‍ണ ലോക്ഡൗണ് വേണ്ടിവരുമെന്ന് പൊലീസ്\nമിനി ലോക്ഡൗണില് നോ രക്ഷ, സമ്പൂര്‍ണ ലോക്ഡൗണ് വേണ്ടിവരുമെന്ന് പൊലീസ്\nതിരുവനന്തപുരം: കോവിഡ് വ്യാപനം അതിരൂക്ഷമായതിനാല് സംസ്ഥാനത്തു സമ്പൂര്‍ണ ലോക്ഡൗണ് ഏര്‍പ്പെടുത്താന് ആലോചന. ചൊവ്വാഴ്ച ആരംഭിച്ച മിനി ലോക്ഡൗണ് കാര്യമായ ഫലം കാണുന്നില്ലെന്ന പൊലീസ് റിപ്പോര്‍ട്ടിന്റെ കൂടി അടിസ്ഥാനത്തിലാണിത്.\n80 % പേരും അനാവശ്യമായി യാത്ര ചെയ്യുകയാണെന്നും ചോദ്യം ചെയ്താല് ഓരോ ന്യായീകരണം നിരത്തുകയാണെന്നും ഡിജിപിക്കു ലഭിച്ച റിപ്പോര്‍ട്ടില് പറയുന്നു.\nഅതേസമയം, പൊലീസിന്റെ പരിശോധന പലയിടത്തും പരിധിവിടുകയാണെന്നും ഗതാഗതക്കുരുക്ക് രൂക്ഷമാക്കുകയാണെന്നും പരാതിയുണ്ട്. ഇന്നലെ ഓഫിസുകളിലും ആശുപത്രിയിലും പോകാനിറങ്ങിയവര് പരിശോധനയില് വലഞ്ഞു. സ്ഥിതി അതീവ ഗുരുതരമെന്നും നിലവിലെ നിയന്ത്രണങ്ങള് ഇനിയും കടുപ്പിക്കുമന്നും മുഖ്യമന്ത്രി പിണറായി വിജയന് പറഞ്ഞു.\nകെഎസ്ഇബി, ജല അതോറിറ്റി കുടിശികകള് പിരിക്കുന്നതു2മാസത്തേക്കു നിര്‍ത്തിവയ്ക്കുമെന്നു മുഖ്യമന്ത്രി അറിയിച്ചു. റിക്കവറി നടപടികള് നീട്ടിവയ്ക്കാന് ബാങ്കുകളോട് അഭ്യര്‍ഥിക്കും.\nനിര്‍മാണ മേഖലയ്ക്കാവശ്യമായ സാമഗ്രികള് വില്‍ക്കുന്ന കടകള് പ്രവര്‍ത്തിക്കണം. അതിഥിത്തൊഴിലാളികളെ ഉള്‍പ്പെടെ ഉപയോഗിച്ച് നിര്‍മാണമേഖല പ്രവര്‍ത്തിപ്പിക്കണം. സ്വകാര്യ പണമിടപാടു സ്ഥാപനങ്ങള് പണപ്പിരിവ് നിര്‍ത്തിവച്ചില്ലെങ്കില് നടപടി സ്വീകരിക്കുമെന്നും മുഖ്യമന്ത്രി പറഞ്ഞു.\nസിപിഐ പറയുന്നു... ഞങ്ങള്‍ക്ക് നാല് മന്ത്രിമാര് വേണം, സിപിഎം ഒരു മന്ത്രിയെ കുറച്ചാല് ചീഫ് വിപ്പ് സ്ഥാനം ഞങ്ങളും വിട്ടുനല്‍കാം\nഇതാണപ്പ കന്നിമാസത്തിലെ കല്യാണം… ജാന്‍വിയെ മിന്നുകെട്ടി ആക്‌സിഡ്\nരോഗികളുടെ എണ്ണവും പോസിറ്റിവിറ്റി നിരക്കും കൂടുന്നു; ലോക്ഡൗണ് നീട്ടിയേക്കും\nഒറ്റ ദിവസം പാസിനായി അപേക്ഷിച്ചത് 1.75 ലക്ഷം പേര്, കാര്യം പലതും നിസാരം; ഇന്ന് മുതല് നിയന്ത്രണം കൂടുതല് കടുപ്പിക്കും


ഇന്ത്യൻ ദമ്പതികൾ യുഎസിൽ വെടിയേറ്റു മരിച്ച നിലയിൽ : Deepika.com Nri News Americas\nഇന്ത്യൻ ദമ്പതികൾ യുഎസിൽ വെടിയേറ്റു മരിച്ച നിലയിൽ\nTuesday, February 19, 2019 9:33 PM IST\nഹൂസ്റ്റൺ: ഇന്ത്യൻ ദമ്പതികളെ ഹൂസ്റ്റൺ ഷുഗർലാന്റിലുള്ള വസതിയിൽ വെടിയേറ്റു മരിച്ച നിലയിൽ കണ്ടെത്തി. തിങ്കളാഴ്ച രാവിലെ അജ്ഞാത ഫോൺ സന്ദേശം ലഭിച്ചതിനെ തുടർന്ന് എത്തിച്ചേർന്ന പോലീസാണ് ശ്രീനിവാസ് (51), ഭാര്യ ഷാന്‍റി (46) എന്നിവരുടെ മൃതദേഹങ്ങൾ കണ്ടെത്തിയത്. ഷാന്‍റിയുടെ ശരീരം ഡ്രൈവ്‌വേയിലും ശ്രീനിവാസിന്‍റേതു വീടിനകത്തെ ബെഡ്റൂമിലും ആയിരുന്നു.\nസംഭവം നടക്കുമ്പോൾ ഇവരുടെ 16 വയസുള്ള മകൾ വീട്ടിൽ ഉറക്കത്തിലായിരുന്നു. രാവിലെ ഉറക്കം ഉണർന്നപ്പോഴാണു വിവരം അറിയുന്നത്.\nശ്രീനിവാസ് ഭാര്യയെ വെടിവച്ചു കൊലപ്പെടുത്തിയ ശേഷം സ്വയം വെടിയുതിർത്തതാകാം എന്നാണ് പോലീസിന്‍റെ പ്രഥമിക നിഗമനം. ടെക്സസ് ആസ്ഥാനമായി രൂപീകരിച്ച ഇന്തോ –അമേരിക്കൻ ചാരിറ്റി ഫൗണ്ടേഷന്‍റെ പ്രസിഡന്‍റായി ശ്രീനിവാസ് പ്രവർത്തിച്ചിരുന്നു.\nശ്രീനിവാസും ഭാര്യ ഷാന്‍റിയും ടെക്സ്‌സ് എആൻഡ്എം യൂണിവേഴ്സിറ്റി (കോളജ് സ്റ്റേഷൻ) വിദ്യാർഥികളായിരുന്നു. ശ്രീനിവാസനു മെക്കാനിക്കൽ എൻജിനിയറിംഗിൽ ബിരുദാനന്തര ബിരുദവും റൈസ് യൂണിവേഴ്സിറ്റിയിൽ നിന്നും എംബിഎ ബിരുദവുമുണ്ട്. കംപ്യൂട്ടർ സയൻസിൽ ബിരുദാനന്തര ബിരുദധാരിയായ ഷാന്‍റി യുണൈറ്റഡ് എയർലൈൻസ് പ്രോജക്റ്റ് ലീഡ് ആർകിടെക്റ്ററായിരുന്നു.


1915 – ഒരു വിലാപം – സി.എസ്. സുബ്രഹ്മണ്യൻപോറ്റി | ഗ്രന്ഥപ്പുര\n1915 – ഒരു വിലാപം – സി.എസ്. സുബ്രഹ്മണ്യൻപോറ്റി\nPosted on March 25, 2020 March 25, 2020 by Shiju Alex\nകൊല്ലവർഷം 1090ൽ (ഏകദേശം 1915) സി.എസ്. സുബ്രഹ്മണ്യൻപോറ്റി പ്രസിദ്ധീകരിച്ച ഒരു വിലാപം എന്ന കാവ്യകൃതിയുടെ ഡിജിറ്റൽ സ്കാനാണ് ഈ പോസ്റ്റിലൂടെ റിലീസ് ചെയ്യുന്നത്. രസികരജ്ഞ്ജിനിയിലും ഭാഷാപോഷിണിയിലും ഈ കൃതിയുടെ ഏതാനും ഭാഗങ്ങൾ മുൻപ് പ്രസിദ്ധം ചെയ്തിട്ടൂണ്ട് എന്ന് ഗ്രന്ഥകർത്താവ് തുടക്കത്തിൽ പറയുന്നു. ശ്രീ അപ്പൻ തമ്പുരാൻ ആണ് ഈ കൃതിക്ക് അവതാരിക എഴുതിയിരിക്കുന്നത്.\nപേര്: ഒരു വിലാപം\nരചന: സി.എസ്. സുബ്രഹ്മണ്യൻപോറ്റി\nപ്രസാധകർ: ബി.വി. ബുക്ക് ഡിപ്പോ, തിരുവനന്തപുരം\nഅച്ചടി: മനോമോഹനം അച്ചുകുടം, കൊല്ലം


ഉണരുക! മാസിക, 2017 നമ്പർ3| ബൈബിൾ ശരിക്കും ദൈവത്തിൽനിന്നോ?\nബൈബിൾ ദൈവത്തിൽനിന്നുള്ള ഒരു പുസ്‌തകമോ? അതോ മനുഷ്യരുടെ ചിന്തകൾ മാത്രം അടങ്ങിയ ഒന്നാണോ?\nബൈബിൾദൈവത്തിൽനിന്നുള്ളതാണെന്നു തികഞ്ഞ ബോധ്യമുണ്ടായിരിക്കാൻ സഹായിക്കുന്ന മൂന്ന് തരം തെളിവുകളെക്കുറിച്ച് ഈ ലക്കം ഉണരുക! വിശദീകരിക്കുന്നു.\nബൈബിളിനു ദൈവവുമായി എന്തോ ഒരു ബന്ധമുണ്ട് എന്നു ചിലർക്കു തോന്നുന്നു. മറ്റുചിലരാണെങ്കിൽ ബൈബിളിനെ കെട്ടുകഥകളും ഐതിഹ്യങ്ങളും ചരിത്രവും മനുഷ്യന്‍റെ കുറെ ചട്ടങ്ങളും നിറഞ്ഞ വെറുമൊരു പുസ്‌തകമായിട്ടാണ് വീക്ഷിക്കുന്നത്.\nസങ്കീർണമായ ഈ ‘രസതന്ത്ര വർക്ക്ഷോപ്പ്’ മുഖ്യമായും സ്ഥിതിചെയ്യുന്നത് വയറ്റിലാണ്. അതു നിങ്ങൾക്കുവേണ്ടി എന്തെല്ലാം ചെയ്യുന്നുണ്ട് ?\nസാഹിത്യകൃതികളിലും ശില്‌പകലകളിലും ചിത്രരചനകളിലും ചലച്ചിത്രങ്ങളിലും ഇടംപിടിച്ചവരാണ് ദൈവദൂതന്മാർ അഥവാ മാലാഖമാർ. ഇവരെക്കുറിച്ച് ബൈബിൾ എന്തു പഠിപ്പിക്കുന്നു?\nഒരു മുതിർന്ന വ്യക്തിയായി നിങ്ങളെ കാണണമെന്നാണ് നിങ്ങളുടെ ആഗ്രഹം. പക്ഷേ മാതാപിതാക്കൾ അങ്ങനെ കാണുന്നില്ലെങ്കിലോ? കൂടുതൽ സ്വാതന്ത്ര്യം അനുവദിച്ചുകിട്ടാൻ നിങ്ങൾ എന്താണ് ചെയ്‌തിരിക്കുന്നത്?


ലോകകപ്പിന് പുതിയ അവകാശിയെത്തും; ഇംഗ്ലണ്ട്-ന്യൂസിലാന്‍ഡ് പോരാട്ടം ഞായറാഴ്ച New Zealand England World Cup Cricket Final 2019 Sunday Lords\nലോകകപ്പിന് പുതിയ അവകാശിയെത്തും; ഇംഗ്ലണ്ട്-ന്യൂസിലന്‍ഡ് പോരാട്ടം ഞായറാഴ്ച\nഞായറാഴ്ച ഇന്ത്യൻ സമയം മൂന്നിനാണ് ലോകകപ്പ് ഫെെനൽ മത്സരം\nUpdated: July 12, 2019 10:49:01 am\nലണ്ടന്: ഞായറാഴ്ച നടക്കുന്ന ലോകകപ്പ് ക്രിക്കറ്റ് ഫൈനലില് ആര് വിജയിച്ചാലും പിറക്കുക ചരിത്രം. ഇത്തവണ ലോകകപ്പിന് പുതിയ അവകാശികളെത്തും. സെമി ഫൈനലില് ഓസ്‌ട്രേലിയയെ പരാജയപ്പെടുത്തി ഇംഗ്ലണ്ട് ഫൈനലിലെത്തുമ്പോള് എതിരാളികള് ന്യൂസിലന്‍ഡ്. ഇരു ടീമുകളും ഇതുവരെ ലോകകപ്പ് സ്വന്തമാക്കിയിട്ടില്ല. 1996 ന് ശേഷമാണ് ലോകകപ്പിന് പുതിയ അവകാശികളെ ലഭിക്കുന്നത്. 1996 ല് ശ്രീലങ്കയാണ് കിരീടം ചൂടിയത്. ശക്തരായ ഓസ്‌ട്രേലിയയെ ഫൈനലില് പരാജയപ്പെടുത്തിയായിരുന്നു ശ്രീലങ്കയുടെ കിരീട ധാരണം. അതിനു ശേഷം 23 വര്‍ഷങ്ങള് പിന്നിടുമ്പോഴാണ് വീണ്ടും ലോകകപ്പിന് പുതിയ അവകാശികളെ ലഭിക്കാന് പോകുന്നത്.\nRead Also: തോല്‍വിക്ക് കാരണമുണ്ട്; അങ്ങനൊരാള് ഉണ്ടായിരുന്നങ്കില് തോല്‍ക്കില്ലായിരുന്നു: രവി ശാസ്ത്രി\nആതിഥേയരായ ഇംഗ്ലണ്ടിന് ഇത് നാലാം ഫൈനലാണ്. 1979, 1987, 1992 എന്നീ വര്‍ഷങ്ങളിലെ ലോകകപ്പുകളിലാണ് ഇംഗ്ലണ്ട് ഇതിന് മുന്‍പ് ഫൈനല് കളിച്ചത്. എന്നാല്, കിരീടം സ്വന്തമാക്കാനുള്ള ഭാഗ്യം ഇംഗ്ലീഷ് നിരയ്ക്ക് ഇല്ലായിരുന്നു. 27 വര്‍ഷങ്ങള്‍ക്ക് ശേഷം വീണ്ടും ഒരു ഫൈനല് കളിക്കാന് ഇറങ്ങുമ്പോള് കിരീടത്തില് കുറഞ്ഞ ആഗ്രഹങ്ങളൊന്നും ഇംഗ്ലണ്ടിനില്ല. പ്രത്യേകിച്ച് കളി നടക്കുന്നത് സ്വന്തം നാട്ടിലാകുമ്പോള് ഇംഗ്ലണ്ടിന് കിരീടം നേടുക എന്നത് ഒരു അഭിമാന പ്രശ്‌നം കൂടിയാണ്. ഗ്രൂപ്പ് ഘട്ടത്തില് കരുത്തരായ ഇന്ത്യയെയും സെമിയില് നിലവിലെ ചാമ്പ്യന്‍മാരായ (2015 ലോകകപ്പ്) ഓസ്‌ട്രേലിയയെയും തോല്‍പ്പിച്ചത് ഇംഗ്ലണ്ടിന് ആത്മവിശ്വാസം പകരുന്നു.\nമറുവശത്ത് തുടര്‍ച്ചയായി രണ്ടാം ഫൈനലിന് തയ്യാറെടുക്കുകയാണ് ന്യൂസിലന്‍ഡ്. 2015 ല് ഓസ്‌ട്രേലിയയോട് ഏഴ് വിക്കറ്റിന് തോല്‍വി സമ്മതിച്ചാണ് ന്യൂസിലന്‍ഡ് കിരീടം നഷ്ടപ്പെടുത്തിയത്. ഇത്തവണ ഇംഗ്ലണ്ടിനെ വീഴ്ത്തി 2015 ന് പകരം വീട്ടുകയാണ് ന്യൂസിലന്‍ഡ് ലക്ഷ്യം വയ്ക്കുന്നത്. എന്നാല്, കരുത്തരായ ഇംഗ്ലണ്ട് കിവീസിന് വലിയ വെല്ലുവിളി ഉയര്‍ത്തുന്നുണ്ട്. സെമിയില് ഇന്ത്യയെ വീഴ്ത്തിയതാണ് കിവീസിന് പ്രതീക്ഷയേകുന്നത്. കരുത്തരായ ബോളിങ് നിരയാണ് ന്യൂസിലന്‍ഡിന് വജ്രായുധം. ബാറ്റിങ്ങില് നായകന് വില്യംസണ് നിലവിലെ ഫോം തുടര്‍ന്നാല് ന്യൂസിലന്‍ഡിന് ലോകകപ്പില് മുത്തമിടാം.\nഞായറാഴ്ച ലോഡ്‌സില് വച്ച് നടക്കുന്ന കലാശപ്പോരാട്ടം ഇന്ത്യന് സമയം ഉച്ചകഴിഞ്ഞ് മൂന്നിനാണ്.\nWeb Title: New zealand england world cup cricket final 2019 sunday lords\nതോല്‍വിക്ക് കാരണമുണ്ട്; അങ്ങനൊരാള് ഉണ്ടായിരുന്നങ്കില് തോല്‍ക്കില്ലായിരുന്നു: രവി ശാസ്ത്രി


പ്രധാനമന്ത്രിയെയും സർക്കാറിനെയും വിമർശിക്കുന്ന സ്ഥാപനങ്ങൾക്കു ശ്രേഷ്ഠ പദവി നൽകുന്നതിനെതിരെ ഐ.ബി – Jaihind TV\nപ്രധാനമന്ത്രിയെയും സർക്കാറിനെയും വിമർശിക്കുന്ന സ്ഥാപനങ്ങൾക്കു ശ്രേഷ്ഠ പദവി നൽകുന്നതിനെതിരെ ഐ.ബി\nപ്രധാനമന്ത്രി നരേന്ദ്ര മോദിയെയും ബിജെപി സർക്കാറിനെയും വിമർശിക്കുന്ന സ്ഥാപനങ്ങൾക്കു ശ്രേഷ്ഠ പദവി നൽകുന്നതിനെതിരെ രഹസ്യാന്വേഷണ വിഭാഗത്തിന്‍റെ റിപ്പോർട്ട്. അശോക, കെആർഇഎ, അസിം പ്രേംജി, ഒ.പി. ജിൻഡാൽ, ജാമിയ ഹംദാർദ് എന്നീ സർവകലാശാലകളെക്കുറിച്ചുള്ള ഐബി റിപ്പോർട്ട് മാനവ വിഭവശേഷി വകുപ്പു മന്ത്രാലയത്തിനു കൈമാറി. കഴിഞ്ഞ മാസം ഇതു സംബന്ധിച്ച കത്ത് കൈമാറിയതായി ദി പ്രിൻറ് റിപ്പോർട്ട് ചെയ്യുന്നു.\nഅശോക സർവകലാശാലയുടെ വൈസ് ചാൻസലർ പ്രതാപ് ഭാനു മേത്ത, ബോർഡ് ട്രസ്റ്റിയായ ആശിഷ് ധവാൻ എന്നിവർ സർക്കാർ വിരുദ്ധ പ്രവർത്തനം നടത്തുന്നതായി റിപ്പോർട്ടിൽ ആരോപിക്കുന്നു. ധവാൻ ഫണ്ട് ചെയ്യുന്ന ഓൺലൈൻ മാധ്യമമായ ദി വയർ സർക്കാർ വിരുദ്ധ പ്രചാരണ മാർഗമായാണ് റിപ്പോർട്ടിൽ ചൂണ്ടിക്കാണിക്കപ്പെടുന്നത്.\nധവാൻറെ പബ്ലിക് സ്പിരിറ്റഡ് മീഡിയ ഫൗണ്ടേഷൻ എന്ന സ്ഥാപനമാണ് ദി വയറിനു സാമ്പത്തിക സഹായം നൽകിയത്. സ്വകാര്യ ഇക്വിറ്റി സംരംഭകനായ ധവാൻ ഇൻഡിപെൻഡൻറ് പബ്ലിക്ക് സ്പിരിറ്റഡ് മീഡിയ ഫൗണ്ടേഷൻ ബോർഡ് അംഗമാണ്. സ്വതന്ത്ര പത്രപ്രവർത്തനത്തെ പ്രോത്സാഹിപ്പിക്കുന്ന പ്രവർത്തനമാണ് ഈ കൂട്ടായ്മ നടത്തുന്നത്. ദി പ്രിൻറ് എന്ന ഓൺലൈൻ മാധ്യമത്തിനും ധവാൻറെ സ്ഥാപനം സാന്പത്തിക സഹായം നൽകിയെന്നു റിപ്പോർട്ടിൽ പറയുന്നു.\nദി വയറിനു ഫണ്ട് നൽകുന്നതിൻറെ പേരിലാണ് അസിം പ്രേംജി സർവകലാശാല വൈസ് ചാൻസലറും വിപ്രോയുടെ ചെയർമാനുമായ അസിം പ്രേംജിയുടെ പേര് റിപ്പോർട്ടിൽ ഉൾപ്പെട്ടത്. ബിജെപി അധ്യക്ഷൻ അമിത് ഷായുടെ മകൻ ജയ് ഷായ്‌ക്കെതിരായ റിപ്പോർട്ട് ഉൾപ്പെടെ പ്രസിദ്ധീകരിച്ച ഓൺലൈൻ മാധ്യമമാണ് ദി വയർ. ആർബിഐ മുൻ ഗവർണർ രഘുറാം രാജൻ കെആർഇഎ സർവകലാശാലയിൽ മോദി വിരുദ്ധ പ്രവർത്തനത്തിൽ ഏർപ്പെട്ടതായി പറയുന്ന റിപ്പോർട്ടിൽ, സർവകലാശാലയിലെ ഗവേണിംഗ് കൗൺസിൽ അംഗമായ അനു അഗയുടെ പേരും ഉൾപ്പെട്ടു.\nമുകേഷ് അംബാനിയുടെ റിലയൻസ് ഫൗണ്ടേഷൻറെ കീഴിലുള്ള ഇതുവരെ തുടങ്ങാത്ത ജിയോ ഇൻസ്റ്റിറ്റ്യൂട്ടിനു കഴിഞ്ഞ വർഷം കേന്ദ്ര സർക്കാർ ശ്രേഷ്ഠ പദവി നൽകിയത് വിവാദം സൃഷ്ടിച്ചിരുന്നു.\nഗുജറാത്ത് സർക്കാർ വാങ്ങിയ വെന്‍റിലേറ്ററുകളുടെ വിശ്വാസ്യതയിൽ ചോദ്യം...\nകൊവിഡ് -19 : സമ്പൂർണ കേന്ദ്ര മന്ത്രി...\nസമൂഹമാധ്യമങ്ങളെയല്ല.. വെറുപ്പാണ് ഉപേക്ഷിക്കേണ്ടതെന്ന് രാഹുല് ഗാന്ധി\nVIDEO : വീണ്ടും ഒഴിഞ്ഞ കസേരകള്‍ക്ക് മുന്നില്...


അഞ്ചാം ക്ലാസ് വരെ ഇംഗ്ലീഷ് മീഡിയമില്ല പൊതു പരീക്ഷകളില് മാറ്റം സ്കൂള് തലത്തിലെ മാറ്റങ്ങള് ഇങ്ങനെ – Intensive Promoter\nമെലിഞ്ഞ് കിടിലം ലുക്കിൽ ഫോട്ടോസ് പങ്കുവച്ച് നടി അമേയ മാത്യു\nപെണ്ണിന് ആവശ്യമുള്ളത് അവളിൽ തന്നെയുണ്ട് ഇല്ലെന്ന് പഠിക്കുന്നത് ലോകം\nക്വാറന്റൈൻ എന്താണ് എന്ന് മനസ്സിലാക്കാൻ ഈ പോസ്റ്റ് ഉപകരിക്കും\nഉപ്പും മുളകിലെ പൂജയുടെ പുതിയ ഫോട്ടോഷൂട്ട് ചിത്രങ്ങള് കാണാം\nഈ പൊന്നുംവിലയ്ക്ക് ചായയും കടിയും നല്‍കാന് സലാമിക്കയെപ്പോലെ ധൈര്യം അധികമാരും കാണിക്കില്ല\nകൂട്ടുകാരിയുടെ വീട് വെള്ളപ്പൊക്കത്തിൽ മുങ്ങി വീട്ടിലേക്ക് ക്ഷണിച്ചുവരുത്തി എട്ടു വയസ്സുകാരി\nഒരു പട്ടാളക്കാരൻ്റെ അഭ്യർത്ഥനയാണ് ഈ പോസ്റ്റ് എല്ലാവരും വായിക്കണം\nഎന്റെ പ്രിയപ്പെട്ട ഫോട്ടോഷൂട്ടിലെ ഏറെ പ്രിയപ്പെട്ട ചിത്രങ്ങളിലൊന്ന്\nയുവതിയ്ക്ക് ആംബുലൻസ് ജീവനക്കാരുടെ കനിവോടെ സുഖപ്രസവം\nചിലര് അങ്ങനെയാണ് പ്രായം എത്രയായാലും ജോലി എടുത്തെ ജീവിക്കു\nHome / Latest News / അഞ്ചാം ക്ലാസ് വരെ ഇംഗ്ലീഷ് മീഡിയമില്ല പൊതു പരീക്ഷകളില് മാറ്റം സ്കൂള് തലത്തിലെ മാറ്റങ്ങള് ഇങ്ങനെ\nഅഞ്ചാം ക്ലാസ് വരെ ഇംഗ്ലീഷ് മീഡിയമില്ല പൊതു പരീക്ഷകളില് മാറ്റം സ്കൂള് തലത്തിലെ മാറ്റങ്ങള് ഇങ്ങനെ\nIntensive Promo2weeks ago\tLatest News Leaveacomment 48 Views\n*അഞ്ചാം ക്ലാസ് വരെ ഇംഗ്ലീഷ് മീഡിയമില്ല, പൊതു പരീക്ഷകളില് മാറ്റം – സ്കൂള് തലത്തിലെ മാറ്റങ്ങള് ഇങ്ങനെ..* രാജ്യത്തിന്‍റെ വിദ്യാഭ്യാസരംഗത്ത് സമഗ്രമായ അഴിച്ചുപണിയുമായി പുതിയ വിദ്യാഭ്യാസനയത്തിന് കേന്ദ്രമന്ത്രിസഭായോഗം അംഗീകാരം നല്‍കി.\nപ്രാഥമിക വിദ്യാഭ്യാസരംഗത്ത് കാര്യമായ പരിഷ്കാരങ്ങള് കൊണ്ടുവരുന്നതിന് ഒപ്പം ഉന്നത വിദ്യാഭ്യാസസ്ഥാപനങ്ങളെ ഒറ്റ അച്ചില് വാര്‍ക്കാതെ വിവിധ വിഷയങ്ങളുടെ വിദഗ്ധ പരിശീലനകേന്ദ്രങ്ങളാക്കി മാറ്റാന് ലക്ഷ്യമിട്ടുള്ളതാണ് പുതിയ വിദ്യാഭ്യാസ നയമെന്ന് ഐടി മന്ത്രി പ്രകാശ് ജാവദേക്കറും മാനവവിഭവശേഷി മന്ത്രി രമേശ് പൊഖ്‍റിയാല് നിശാങ്കും വ്യക്തമാക്കി.\n90-കളില് രാജീവ് ഗാന്ധി സര്‍ക്കാര് കൊണ്ടുവന്ന തീരുമാനങ്ങളിലൊന്നായിരുന്നു കേന്ദ്രമാനവവിഭവശേഷി മന്ത്രാലയം രൂപീകരിക്കുകയെന്നത്.എന്‍ഡിഎ സര്‍ക്കാര് ഇത് പിന്‍വലിക്കുന്നു. ഇനി മുതല് മാനവവിഭവശേഷി മന്ത്രാലയം വിദ്യാഭ്യാസമന്ത്രാലയം എന്ന് അറിയപ്പെടും.\nഎന്‍ഡിഎയുടെ തെര‌ഞ്ഞെടുപ്പ് മാനിഫെസ്റ്റോയിലെ പ്രഖ്യാപിത വാഗ്ദാനമായിരുന്നു പുതിയ വിദ്യാഭ്യാസനയം. കരട് വിദ്യാഭ്യാസനയം 2019-ലാണ് എന്‍ഡിഎ സര്‍ക്കാര് പുറത്തിറക്കിയത്. പൊതുജനങ്ങളില് നിന്നും വിദഗ്ധരില് നിന്നും അഭിപ്രായങ്ങള് തേടിയ ശേഷമേ അന്തിമരൂപം പുറത്തിറക്കൂ എന്നും സര്‍ക്കാര് വ്യക്തമാക്കി.\nഎന്നാല് കരട് നയത്തിലെ, സംസ്കൃതം നിര്‍ബന്ധിതപാഠ്യവിഷയമാക്കിക്കൊണ്ടുള്ള ത്രിഭാഷാ ഫോര്‍മുല, നാല് വര്‍ഷത്തെ ബിഎഡ് പദ്ധതി, അഞ്ചാം ക്ലാസ്സിനും എട്ടാം ക്ലാസ്സിനും പൊതുപരീക്ഷ എന്നീ നിര്‍ദേശങ്ങള് വലിയ വിവാദമുയര്‍ത്തിയിരുന്നു. ഇതെല്ലാം പരിഗണിച്ച് ചില മാറ്റങ്ങള് കരട് നയത്തില് കേന്ദ്രമന്ത്രാലയം വരുത്തിയിട്ടുണ്ട്.\nഎംപിമാരുടെയും പാര്‍ലമെന്‍ററി സമിതി അംഗങ്ങളുടെയും അഭിപ്രായം സ്വരൂപിച്ചാണ് നയത്തിന്‍റെ അന്തിമരൂപം തയ്യാറാക്കിയത്. 2.5 ലക്ഷം ഗ്രാമപ‍ഞ്ചായത്തുകളില് നിന്നും അഭിപ്രായങ്ങള് തേടി. 22 ഭാഷകളില് കരട് നയം മൊഴി മാറ്റി നല്‍കിയെന്നും കേന്ദ്രസര്‍ക്കാര് അറിയിച്ചു.\n*_സ്കൂള് തല വിദ്യാഭ്യാസത്തിലെ മാറ്റങ്ങള്_* ഒന്നാം ക്ലാസ് മുതല് അഞ്ചാം ക്ലാസ് വരെ ഇനി ഇംഗ്ലീഷ് മീഡിയമില്ല എന്നതാണ് പുതിയ നയത്തിലെ ഏറ്റവും ശ്രദ്ധേയമായ ഭാഗം. അഞ്ചാം ക്ലാസ്സ് വരെ ക്ലാസ്സെടുക്കുന്നത് മാതൃഭാഷയിലാകണം എന്നത് നിര്‍ബന്ധമാണ്. അഞ്ചാം ക്ലാസ്സ് വരെ ഭാഷയ്ക്കും കണക്കിനും പ്രാധാന്യം നല്‍കിയാകും പഠനം.\nപൊതുപരീക്ഷകളിലൂടെ വിദ്യാര്‍ത്ഥികള്‍ക്ക് മേല് വരുന്ന വലിയ സമ്മര്‍ദ്ദം ലഘൂകരിക്കാനുള്ള നടപടികള് പുതിയ കരട് വിദ്യാഭ്യാസ നയത്തിലുണ്ടാകും. സാങ്കേതികവിദ്യയുമായി വിദ്യാര്‍ത്ഥികള്‍ക്ക് കൂടുതല് അറിവ് പകരുന്ന പാഠ്യപദ്ധതികള് ഉറപ്പാക്കാന് ആറാം ക്ലാസ് മുതല് കോഡിംഗ് പോലുള്ള കോഴ്സുകള് സ്കൂള് സിലബസ്സില് ഉള്‍പ്പെടുത്താനുള്ള തീരുമാനവുമുണ്ട്. സ്കൂള് കാലഘട്ടത്തില്‍ത്തന്നെ വിവിധ തൊഴിലധിഷ്ഠിത പാഠ്യഭാഗങ്ങള് സിലബസ്സില് ഉള്‍പ്പെടുത്തുകയും, വിദ്യാര്‍ത്ഥികള്‍ക്ക് തൊഴിലിടങ്ങളില് ഇന്‍റേണ്‍ഷിപ്പുകള് നല്‍കാനും പുതിയ വിദ്യാഭ്യാസനയം ലക്ഷ്യമിടുന്നു.\nപുതിയ സ്കൂള് വിദ്യാഭ്യാസ സമ്ബ്രദായത്തില് പഠിതാക്കളുടെ താത്പര്യങ്ങള്‍ക്ക് കൂടി അനുസരിച്ചുള്ള പാഠ്യപദ്ധതിയാണ് തയ്യാറാക്കിയിരിക്കുന്നത്. 18 വയസ്സ് വരെ നിര്‍ബന്ധിതവിദ്യാഭ്യാസം ഉറപ്പാക്കും. 10 +2എന്ന ഇപ്പോഴത്തെ സമ്ബ്രദായത്തിന് പകരം,5+3+3+4എന്നീ ഘട്ടങ്ങളാകും സ്കൂള് വിദ്യാഭ്യാസത്തിലുണ്ടാകുക. അതായത്, മൂന്ന് വയസ്സ് മുതല് എട്ട് വയസ്സ് വരെ ആദ്യഘട്ടം. 8 മുതല് 11 വയസ്സ് വരെ രണ്ടാം ഘട്ടം. 11 മുതല് 14 വരെ മൂന്നാം ഘട്ടം. 14 മുതല് 18 വരെ നാലാം ഘട്ടം. കിന്‍റര്‍ഗാര്‍ട്ടന് പഠനവും ഇനി മുതല് പാഠ്യപദ്ധതിയില് ഉള്‍പ്പെടുന്നുവെന്നര്‍ത്ഥം.\n”3 മുതല്6വയസ്സ് വരെയുള്ള കുട്ടികളെ ഇത് വരെ സ്കൂള് കരിക്കുലത്തിന്‍റെ ഭാഗമാക്കിയിരുന്നില്ല. ഈ കാലഘട്ടം കുട്ടികളുടെ ബുദ്ധിവികാസത്തിലെ ഏറ്റവും നിര്‍ണായകമായ കാലങ്ങളിലൊന്നാണ്. ഈ കാലത്ത് കൂടുതല് വിദ്യാഭ്യാസം കുട്ടികള്‍ക്ക് നല്‍കാന് ഈ തീരുമാനത്തിലൂടെ കഴിയും. അതായത് ഇനി മുതല് അങ്കണവാടിയും പ്രീസ്കൂളുമടക്കം 12 വര്‍ഷമാകും കുട്ടികളുടെ പ്രാഥമിക വിദ്യാഭ്യാസ കാലഘട്ടം”, നയത്തില് പറയുന്നു.\nഈ കാലഘട്ടത്തിലെ പഠനത്തിന് വേണ്ട പാഠ്യപദ്ധതി തയ്യാറാക്കാന് NCERT-യെ ചുമതലപ്പെടുത്തി. National Curricular and Pedagogical Framework for Early Childhood Care and Education (NCPFECCE) എന്നാകും പുതിയ പാഠ്യപദ്ധതിയുടെ പേര്. ഇത് നടപ്പിലാക്കുന്നതിന്‍റെ ചുമതല വിദ്യാഭ്യാസ മന്ത്രാലയത്തിനും വനിതാശിശുക്ഷേമ, ആരോഗ്യമന്ത്രാലയത്തിനും ഗോത്രകാര്യമന്ത്രാലയത്തിനുമാകും.\n*_പൊതുപരീക്ഷകള് ഒബ്ജക്ടീവ് മാതൃകയിലും_*\nപൊതുപരീക്ഷകള് വിദ്യാര്‍ത്ഥികളില് അടിച്ചേല്‍പിക്കുന്ന സമ്മര്‍ദ്ദം ലഘൂകരിക്കാന് ഇവയെ രണ്ടായി തിരിക്കും. ഒബ്ജക്ടീവ് പരീക്ഷയും ഡിസ്ക്രിപ്റ്റീവ് പരീക്ഷയും. കാണാപ്പാഠം പഠിക്കുന്ന രീതി ഒഴിവാക്കാന് ലക്ഷ്യമിട്ടുള്ളതാകും രണ്ട് പരീക്ഷയും. പഠിച്ച പാഠഭാഗങ്ങള് എങ്ങനെ പൊതുജീവിതത്തില് നടപ്പാക്കാമെന്ന തരത്തില് പ്രായോഗിക അറിവും ഈ പരീക്ഷകളില് ഒരു ഘടകമാകും.\nഗ്രേഡ് 3, 5, 8 എന്നീ ക്ലാസ്സുകളില് ഉള്ള എല്ലാ കുട്ടികള്‍ക്കും പൊതുപരീക്ഷയുണ്ടാകും. പത്തും പന്ത്രണ്ടും ക്ലാസുകളിലെ പൊതുപരീക്ഷകള് തുടരും, പക്ഷേ നിലവിലുള്ള രീതി പൊളിച്ചു പണിഞ്ഞുകൊണ്ടാകും.\nനിലവിലുള്ള മൂല്യനിര്‍ണയരീതിയില് പൂര്‍ണമായും മാറ്റമുണ്ടാകും.\nഇതിന്‍റെ നയങ്ങള് രൂപീകരിക്കാനായി PARAKH എന്ന പുതിയ സമിതി രൂപീകരിക്കും. PARAKH (Performance Assessment, Review, and Analysis of Knowledge for Holistic Development), എന്ന ഈ സമിതി പരീക്ഷകള്‍ക്കെല്ലാം ഒരു പരിഷ്കരിച്ച പൊതുരീതി നിശ്ചയിക്കും. ഇത് എല്ലാ സംസ്ഥാനബോര്‍ഡുകളും പിന്തുടരണം. ഇതോടൊപ്പം സാക്ഷരതാ കണക്കും ഈ ഏജന്‍സി തന്നെയാകും വിലയിരുത്തുക.\n*_പ്രോഗ്രസ് കാര്‍ഡില് അടിമുടി മാറ്റം_*\nകുട്ടിയുടെ റിപ്പോര്‍ട്ട്/ പ്രോഗ്രസ് കാര്‍ഡില് ഇനി മാര്‍ക്കുകള് മാത്രമാകില്ല ഉണ്ടാകുക. കുട്ടി തന്‍റെ പ്രകടനം സ്വയം വിലയിരുത്തുന്ന ഒരു ഭാഗമുണ്ടാകും. രണ്ടാമത്തേത് സഹപാഠികള് കുട്ടിയെ വിലയിരുത്തും. മൂന്നാമത്തേത് ടീച്ചര്‍മാരും കുട്ടിയെ വിലയിരുത്തും. അങ്ങനെ പന്ത്രണ്ടാംക്ലാസ്സിലെത്തുമ്ബോഴേക്ക് ഒരു റിപ്പോര്‍ട്ട് കാര്‍ഡ് എന്നത് ഒരു കുട്ടിയുടെ വളര്‍ച്ചയുടെ കാലഘട്ടം പൂര്‍ണമായും അടയാളപ്പെടുത്തുന്ന രേഖയാകും.\nPrevious മുല്ലശ്ശേരി രാജഗോപാലിന്റെ പേരക്കുട്ടി ഇന്ന് സിനിമയിൽ സജീവമാണ് നിരഞ്ജന അനൂപ്\nNext അടിമുടി മാറ്റവുമായി യുവതാരം നിരഞ്ജന പുതിയ ചിത്രങ്ങൾ കാണാം\nlatest news india india latest news india news health tips citizenship ammenment bill cab isro# kendra gov tamilnadu kerala cricket kerala news new film online delivery cheating delhi fire crime against women t20 cricket onion rate shane nigam case fefka amit sha trailer keralanews#twowheeler#helmet keralanews\n© Copyright 2020 Intensive Promoter, All Rights Reserved


പരംപുജ്യ സ്വാമി നിര്‍മലാനന്ദ ഗിരി മഹാരാജിന്റെ മുത്ത് മൊഴികള്\nവിദ്യാഭാസം ഒരു കുറവ് ആയി കാണുന്ന ഈ സ്വാമികളില് നിന്ന് ഇതിലും കൂടുതല് പ്രതീക്ഷിക്ക വയ്യ. പക്ഷെ പലപ്പോഴായി, പല ഇടങ്ങളില് ഈ ദേഹം നടത്തിയ ആരോഗ്യ വിദ്യാഭാസ പ്രഭാഷണങ്ങളില് നിന്ന് പ്രചോദനം ഉള്‍ക്കൊണ്ടു കേരളത്തില് പലയിടത്തും സ്വാമികള്‍ക്ക് ഒരു പാട് അനുയായികള് ഉണ്ടത്രേ. അവകാശ വാദം തെറ്റല്ല എന്ന് തോന്നുന്നത് ഇങ്ങേര് പരം പുജ്യ സ്വാമി നിര്മാലനന്ദ ഗിരി മഹാരാജ് തുടങ്ങി വെച്ച മൈദാ-പൊറോട്ട വിരുദ്ധ കാമ്പയിന് എല്ലാം സോഷ്യല് വെബ്‌സൈറ്റുകളില് ഒരു ആഘോഷം ആയിരുന്നു. ചിന്തയുടെ സ്വാതന്ത്ര്യം ആണ് നാം ആദ്യം നേടേണ്ടത്. കൂടുതല് പറയുന്നില കേള്‍ക്കൂ സ്ടാടിസ്ടിക്സും, കെമിസ്ടിയും, ഫിലോസോഫിയും എല്ലാം കൊണ്ട് സമ്പന്നം ആയ മൊഴി മുത്തുകള്\nവിദ്യാഭ്യാസവും പണവും ഉണ്ടായാല് ജീവിക്കുനത് യാതൊരു വിധത്തിലും മര്യാദ അല്ല\n99% പേരും ചികിത്സിക്കാന് പോകുന്നത് അന്യരെ കാണിക്കാന് വേണ്ടി ആണ്\nനിങ്ങളുടെ മക്കളെയും മാതപിതാക്കളെയും ഡോക്ടറുടെ അടുത്ത് കൊണ്ട് പോകുന്നത് അവരുടെ രോഗം മാറാന് അല്ല, ആളുകളെ കാണിക്കാന് ആണ്\nപത്തു മുപതു കൊല്ലത്തെ ഡോക്ടര് ആവാന് ഉള്ള വിദ്യാഭ്യാസം പഠിപ്പിക്കുന്നത് മറ്റുള്ളവരെ എങ്ങിനെ പറ്റിക്കാം എന്നാണ്\nഇളവ് കൊടുക്കേണ്ടത് ഉപഭോക്താവിനാണോ കര്‍ഷകനാണോ? അരിക്ക് വില കൂടുമ്പോള് കോഴിയും മുട്ടയും കഴിക്കാന് ഉപദേശിക്കുന്ന ഭക്ഷ്യ മന്ത്രിയുടെ നാടാണ് നമ്മുടേത്. ഇവരില് നിന്നും വോട്ട് ബാങ്ക് ലക്‌ഷ്യം വെച്ചുള്ള രണ്ടു രൂപ അരി പോലെ ഉള്ള കയ്യടി വാങ്ങല് പദ്ധതികളെ പ്രതീക്ഷികേണ്ടത് ഉള്ളൂ. ചോറ് കൂടുതല് കഴിക്കാന് തുടങ്ങിയപ്പോള് അല്ല അരിയുടെ വില കൂടിയത്. മറിച്ച് അവയുടെ ഉല്പാദനം കുറഞ്ഞപ്പോള് ആണ്. നേരെ കിടക്കുന്ന ഈ സത്യം മനസിലാക്കാന് മെനകെടാതെ കതിരില് വളം ചെയ്യാന് ഇറങ്ങുകയാണ് മാറി മാറി വരുന്ന നാറികള്.\nഎങ്കിലും ഇത്തരം പദ്ധതികളുടെ ന്യായവും, അതുണ്ടാക്കുന്ന ദൂര വ്യാപകമായ പ്രത്യഗതങ്ങളും വേണ്ട വിധത്തില് പഠിച്ചില്ലെങ്കില്, നാളെ കരഷകര് കൃഷിഭൂമി തര്ശായി ഇട്ടു റേഷന് കടയില് രണ്ടു രൂപ അരിക്ക് ക്യു നിക്കുന്നത് കാണേണ്ടി വരും.\nഎത്ര നാള് നമ്മുക്ക് രണ്ടു രൂപയ്ക്കു അരി കൊടുക്കാന് കഴിയും, വൈകും തോറും തിരുത്താന് കൂടുതല് ബുദ്ധിമുട്ടേണ്ടി വരും. ന്യായമായ വില കര്‍ഷകന് കിട്ടാന്, വ്യവസായ അടിസ്ഥാനത്തില് വന്‍തോതില് കൂട്ടായി കൃഷി ചെയ്യാന് കരഷകനെ സര്‍ക്കാര് സഹായിക്കട്ടെ. ഉല്പാദനം വര്‍ധിപ്പിച്ചിട്ടു വിലകയറ്റം നി…\n"Mere membership ofabanned organisation does not makeaperson criminal unless he or she resorts or incites people to violence, the Supreme Court has ruled"\nആരാണ് തീവ്രവാദി? ആര് ആര്‍കൊക്കെ ആണ് തീവ്രവാധിപട്ടം ചാര്‍ത്തി കൊടുത്തിട്ടുള്ളത്?\nഒരാളെ നിയമാനുസരണം നശിപ്പിക്കണം എന്നുണ്ടെങ്കില് ആദ്യം അയാളെ തീവ്രവാദി ആക്കൂ. തീവ്രവാദികള് മനുഷ്യര് അല്ല, അവര് ഒരു മാനുഷീക പരിഗണനയും അര്‍ഹിക്കുന്നില്ല.\nഅവരുടെ ചോദ്യങ്ങള്‍ക്ക് നമ്മുക്ക് കയ്യില് ഉത്തരങ്ങള് ഇല്ല. അവരുടെ രോദനങ്ങള് ഒരു പത്രവും കേള്‍ക്കില്ല, അവരുടെ നിലനില്‍പ്പ് നമ്മുടെ വ്യവസ്ഥിതിക്കും അതിന്റെ കാവല് ഭടന്മാര്‍ക്കും ഭീഷണി ആണ്. പ്രതികരിക്കാന് പേടിയുള്ള, അതിനു സമയം ഇല്ലാത്ത ഈ സമൂഹമോ? ആരും വരില്ല ഇവരുടെ സംരക്ഷണത്തിന്. അവരെ തീവ്രവാദി ആക്കുന്നതിലൂടെ അവരുടെ വായ് മൂടികെട്ടാം, അവരുടെ ചിന്തകളെ കൂട്ടിയിട്ട് കത്തിക്കാം.\nഇവരെ കൊല്ലാന് കാട് കേറുമ്പോള് ആണ് ന…\nരാത്രിയുടെ നീലിമയില് പ്രകൃതിക്ക് വന്യമായ ഒരു ഭംഗിയാണ്. ഒരു ഭയങ്കര ഭംഗി! ഒറക്കെ പാട്ട് പാടാതെ ഒറ്റയ്ക്ക് നില്‍കാന് ഇപ്പോഴും പേടിയാണ്.\nകൂസലില്ലാതെ നിന്നു കുളിച്ചു\nകാറ്റിന്റെ കൈകളില് പിടിച്ച്\nഉടല് കുലച്ച് നൃത്തം വെച്ചു\nനിന്നിടത്തുനിന്ന് അനങ്ങാന് വിടാതെ\nവിവരാവകാശ നിയമ പ്രകാരം പ്രധാനമന്ത്രിയുടെ ഓഫീസ് കേന്ദ്ര മന്ത്രിമാരുടെ സ്വത്ത് വിവരം പരസ്യപ്പെടുത്തിയതനുസരിച്ചു വ്യോമയാനമന്ത്രി പ്രഫുല് പട്ടേലാണ് മന്ത്രിസഭയിലെ പണക്കാരന്! അദ്ദേഹം 2009ല് തെരഞ്ഞെടുപ്പിനു മത്സരിച്ച അവസരത്തില് ഇലക്ഷന് കമ്മീഷനോട് വെളിപ്പെടുത്തിയിരുന്നത്, അദ്ദേഹത്തിന് 79 കോടി രൂപയുടെ സ്വത്തുണ്ടായിരുന്നു എന്നാണ്. 2011ല് പ്രധാനമന്ത്രിയുടെ ഓഫീസ് വെളിപ്പെടുത്തിയ പ്രകാരം, അദ്ദേഹത്തിന്റെ സ്വത്ത് 122 കോടി രൂപയാണ്. 28 മാസം കൊണ്ട് അദ്ദേഹത്തിന് 43 കോടിയുടെ സ്വത്ത് കൂടുതലായി ഉണ്ടായ…\nസ്വന്തം ദേശത്തിന്‍റെ അതിരുകള്‍ക്ക് പുറത്തു ഒരൊറ്റ ആഫ്രിക്കയെ സ്വപ്നം കണ്ട ഒരു ഭരണാധികാരി..\nസ്വന്തം ജനതയെ ബോംബ് ചെയ്തവന്...\nപാശ്ചാത്യ അധിനിവേശങ്ങളെ തന്റേടത്തോടെ ചെറുത് നിന്നവന്...\nജനതയുടെ അഭിപ്രായ സ്വാതന്ത്ര്യത്തെ നിഷ്കരുണം നിഷേധിച്ചവന്...\nഫലസ്തീന്‍കാരുടെ സമരത്തിനെ ശക്തമായി പിന്തുണചവന്...\nഅവസാനം മറ്റു പലരെയും പോലെ തെരുവ് പട്ടിയുടെ അന്ത്യം...\nമറ്റേതൊരു സാധാരണ മനുഷ്യനെ പോലെ തന്നെ കൊറേ തെറ്റുകളുടെയും ശരികളുടെയും വൈരുധ്യങ്ങളുടെയും ആകത്തുകയാണ് അദ്ധേഹത്തിന്റെ ജീവിതം എന്ന് തോന്നുന്നു.\nഗദ്ദാഫി മരുഭൂമിയിലിരുന്ന് വിപ്ലവ തന്ത്രങ്ങൾ മെനഞ്ഞു, ഒളിപ്പോരുകൾ നടത്തി. പക്ഷെ പരാജയപ്പെട്ട പോരാട്ടങ്ങൾ നാളെ ആരും വാഴ്ത്തിപാടാന് പോകുന്നില്ല.\nഇനി ഉത്തരാഫ്രിക്കയിലെ എണ്ണ സമ്പന്ന രാജ്യമായ ലിബിയയുടെ ഭരണസംവിധാനം വിപ്‌ളവത്തെ വിജയിപ്പിക്കുന്നതില് മുഖ്യപങ്ക് വഹിച്ച നാറ്റോ തീരുമാനിക്കും. പതിവ് പോലെ ആളും അര്‍ത്ഥവും ഉള്ളിടത് ദൈവ നീതി നടപ്പാവും.\nഎന്തിനീ ചിലങ്കകള് എന്തിനീ കൈവളകള് എന് പ്രിയനെന്നരികില് വരില്ലയെങ്കില്...\nഹിന്ദുവായീ മുസ്സൽമാനായി ക്രിസ്ത്യാനിയായി\nചെകുത്താൻ ചിരിക്കുന്നു (മനുഷ്യൻ)\nമതങ്ങൾ ചിരിക്കുന്നു (മനുഷ്യൻ)


(abrid shine) | ആദ്യം കണ്ട സിനിമ 'മകൻ എന്റെ മകൻ', അതോടെ ക്രിക്കറ്റിനൊപ്പം സിനിമയും ജീവനായി; വൈറലായി എബ്രിഡ് ഷൈൻ കുറിപ്പ് | abrid shine fb post\nBy എന്റർടെയിൻമെന്റ് ഡെസ്ക് • 02/05/2020 at 5:55PM\nതിരശീലയിൽ ടൈറ്റിലുകൾ വന്നു തുടങ്ങി. സിനിമ ആരംഭിച്ചു. കാണുന്നത് സിനിമയാണെന്ന് മറന്നു. കുറെ മനുഷ്യർ വന്നു, അവരുടെ ജീവിതം കണ്ടു. സന്തോഷവും വേദനയും അനുഭവിച്ചു. സിനിമയുടെ പേര് "മകൻ എന്റെ മകൻ" എന്നായിരുന്നു. എബ്രിഡ് ഷൈൻ കുറിക്കുന്നു.\nതന്റെ സിനിമാ കാണൽ അനുഭവങ്ങളെക്കുറിച്ചും പ്രദേശത്തുള്ള തീയേറ്ററുകളെക്കുറിച്ചും ഹൃദയസ്പർശിയായ കുറിപ്പുമായി സംവിധായകൻ എബ്രിഡ് ഷൈൻ രംഗത്ത്. ഫേസ് ബുക്ക് കൂട്ടായ്മയായ ലാഗിലാണ് (ലോക്കൽ ഓഡിയൻസ് ഗ്രൂപ്പ്) എബ്രിഡ് തന്റെ കുറിപ്പ് പോസ്റ്റ് ചെയ്തിരിക്കുന്നത്.\nനാട്ടിലെ തലയോലപ്പറമ്പ് നൈസ് തീയേറ്ററിലാണ് ആദ്യമായി ഒരു സിനിമ കാണുന്നത്, നാലാം ക്ലാസിൽ പഠിക്കുമ്പോൾ ആയിരുന്നു അത്. തിയേറ്ററിന്റെ അകവശം ആശ്ചര്യത്തോടെ നോക്കി. അത്ര മനോഹരമായി ഒരു കെട്ടിടത്തിന്റ ഉൾവശം അതിനു മുമ്പ് ഞാൻ കണ്ടിരുന്നില്ല.തിരശീലയിൽ ടൈറ്റിലുകൾ വന്നു തുടങ്ങി. സിനിമ ആരംഭിച്ചു. കാണുന്നത് സിനിമയാണെന്ന് മറന്നു. കുറെ മനുഷ്യർ വന്നു, അവരുടെ ജീവിതം കണ്ടു. സന്തോഷവും വേദനയും അനുഭവിച്ചു. സിനിമയുടെ പേര് "മകൻ എന്റെ മകൻ" എന്നായിരുന്നു. നായക നടന്റെ പേര് മമ്മൂട്ടി എന്ന് മനസിലാക്കി. നടിയുടെ പേര് രാധിക എന്നും. ഇടക്ക് പേടിപ്പെടുത്തി ടി ജി രവി വന്നു. സിനിമ എന്ന മാജിക് ഒരു പ്രേക്ഷകൻ എന്ന നിലക്ക് ആദ്യ കാഴ്ചയിൽ തന്നെ വല്ലാതങ്ങ് ഇഷ്ടപ്പെട്ടു. സിനിമയുടെ സംവിധായകന്റെ പേരും മറ്റു വിവരങ്ങളും മുതിർന്നപ്പോൾ ഗൂഗിൾ നോക്കി കണ്ടു പിടിച്ചു. സംവിധായകൻ, ശശികുമാർ. നിർമാണം ജോയ് തോമസ്. ബാനർ ജുബിലി പ്രൊഡക്ഷൻസ്. പിന്നീട് ക്രിക്കറ്റ് കഴിഞ്ഞാൽ ഏറ്റവും ഇഷ്ടം സിനിമയായി. എബ്രിഡ് ഷൈൻ കുറിക്കുന്നു.\nഇതിനകം പോസ്റ്റ് ഏറെ ശ്രദ്ധിക്കപ്പെട്ടു കഴിഞ്ഞു.\nപോസ്റ്റിന്റെ മുഴുവൻ രൂപം വായിക്കാം.\nഞങ്ങളുടെ നാട്ടിലെ തലയോലപ്പറമ്പ് നൈസ് തീയേറ്ററിലാണ് ആദ്യമായി ഒരു സിനിമ കാണുന്നത്, നാലാം ക്ലാസിൽ പഠിക്കുമ്പോൾ ആയിരുന്നു അത്. തിയേറ്ററിന്റെ അകവശം ആശ്ചര്യത്തോടെ നോക്കി. അത്ര മനോഹരമായി ഒരു കെട്ടിടത്തിന്റ ഉൾവശം അതിനു മുമ്പ് ഞാൻ കണ്ടിരുന്നില്ല. ആളുകൾ നിറഞ്ഞിരിക്കുന്നു. ഞങ്ങൾ ഇരിക്കുന്നതിന്റെ എതിർ വശത്തു ചുവന്ന ഞൊറികളുള്ള വലിയ കർട്ടൻ. അൽപനേരം കഴിഞ്ഞ് കർട്ടൻ ഉയർന്നു തുടങ്ങി. അതിനു മാന്ത്രികമായ ശബ്ദത്തോടെ ഒരു സംഗീതം അകമ്പടിയായി. ആ സംഗീതം പിന്നെ എത്രയോ തവണ കേട്ടു. മുതിർന്നപ്പോൾ ഇന്റർനെറ്റിൽ പരതി ആ സംഗീതം ഏതെന്നു കണ്ടുപിടിച്ചു. 1978 ഇറങ്ങിയ KRAFTWERK -THE MAN MACHINE എന്ന ആൽബത്തിലെ സംഗീതം ആയിരുന്നു അത്. ഇന്നും അത് കേൾക്കുമ്പോൾ രോമാഞ്ചം.\nകർട്ടൻ ഉയർന്നു .\nതിരശീലയിൽ ടൈറ്റിലുകൾ വന്നു തുടങ്ങി. സിനിമ ആരംഭിച്ചു. കാണുന്നത് സിനിമയാണെന്ന് മറന്നു. കുറെ മനുഷ്യർ വന്നു, അവരുടെ ജീവിതം കണ്ടു. സന്തോഷവും വേദനയും അനുഭവിച്ചു. സിനിമയുടെ പേര് "മകൻ എന്റെ മകൻ" എന്നായിരുന്നു. നായക നടന്റെ പേര് മമ്മൂട്ടി എന്ന് മനസിലാക്കി. നടിയുടെ പേര് രാധിക എന്നും. ഇടക്ക് പേടിപ്പെടുത്തി ടി . ജി രവി വന്നു. സിനിമ എന്ന മാജിക് ഒരു പ്രേക്ഷകൻ എന്ന നിലക്ക് ആദ്യ കാഴ്ചയിൽ തന്നെ വല്ലാതങ്ങ് ഇഷ്ടപ്പെട്ടു. സിനിമയുടെ സംവിധായകന്റെ പേരും മറ്റു വിവരങ്ങളും മുതിർന്നപ്പോൾ ഗൂഗിൾ നോക്കി കണ്ടു പിടിച്ചു. സംവിധായകൻ, ശശികുമാർ.\nനിർമാണം ജോയ് തോമസ്. ബാനർ ജുബിലി പ്രൊഡക്ഷൻസ്.\nപിന്നീട് ക്രിക്കറ്റ് കഴിഞ്ഞാൽ ഏറ്റവും ഇഷ്ടം സിനിമയായി. അതേ വർഷം മറ്റൊരു സിനിമ കൂടി കണ്ടു. 'ഈ ലോകം, ഇവിടെ കുറെ മനുഷ്യർ'. അതിലും നായകൻ മമ്മൂട്ടി തന്നെ. (സ്കൂൾ കാലം തൊട്ടേ സിനിമ കണ്ടിറങ്ങിയാൽ അഭിനയിക്കുന്നത് ആരെന്ന് ചോദിച്ചാൽ മമ്മൂട്ടി അല്ലെങ്കിൽ മോഹൻലാൽ എന്നാണല്ലോ പറയുക. അതുകൊണ്ടാണ് എഴുതുമ്പോൾ മഹാനടന്മാരുടെ പേരെഴുതുന്നത്) ആ ചിത്രത്തിൽ മറ്റു ചില നടന്മാരെയും ആദ്യമായി കണ്ടു ഇഷ്ടപ്പെട്ടു. റഹ്‌മാൻ, അംജത് ഖാൻ ഒക്കെ ആയിരുന്നു അവർ. അതിലും വില്ലൻ ടി ജി രവി ആയിരുന്നു. തിയേറ്ററിൽ വലിയ ആഘോഷം ആരുന്നു ആ ചിത്രം. അതിന്റെ സംവിധായകന്റെ പേര് പി ജി വിശ്വംഭരൻ.\nപിന്നീട് വൈക്കം നർത്തകി തിയേറ്ററിൽ ഒരു സിനിമ കണ്ടു. 'രേവതിക്ക് ഒരു പാവക്കുട്ടി '. വലിയ ഇമോഷൻസ് ഉണ്ടാക്കി ആ സിനിമ. ഭരത് ഗോപി, മോഹൻലാൽ, രാധ എന്നിവരായിരുന്നു നടീ നടൻമാർ. ആ തവണയും സംവിധായകന്റെ പേര് പിന്നീടാണ് അറിഞ്ഞത്, സത്യൻ അന്തിക്കാട്.\nഅച്ഛന്റേം അമ്മേടേം അനിയത്തീടേം കൂടെ കണ്ട മറ്റൊരു സിനിമ വൈശാലി ആരുന്നു. നൈസ് തിയേറ്ററിൽ കുറെ ആഴ്ചകൾ ഓടിയ സിനിമ ആരുന്നു അത്. വലിയ ഒരു കാഴ്ചാനുഭവമായിരുന്നു വൈശാലി. ഫസ്റ്റ് ഫ്രെയിം തൊട്ടു അവസാനം വരെ കാഴ്ചയുടെ നവ്യാനുഭവം. പാട്ടുകൾ, ഫ്രെയിമുകൾ, സംഭാഷണം, കഥാഗതി, അഭിനേതാക്കൾ.. തിയേറ്റർ തിങ്ങി നിറഞ്ഞിരുന്നു. ഞാൻ പേടിച്ചു പോയത് മുകളീന്ന് പാറക്കല്ലുകൾ വീഴുന്ന സീനിൽ ആരുന്നു. നമ്മുടെ തലയിൽ കല്ല് വീഴാൻ വരുന്നത് പോലെ തോന്നി. അവസാനം ഋഷ്യശൃംഗൻ പെയ്യിച്ച മഴ നനഞ്ഞു വൈശാലിയുടെ കണ്ണ് നീരിൽ കുതിർന്നു തിയേറ്റർ വിട്ടിറങ്ങി. അന്നും ഇന്നും എന്നും എന്റെ ഏറ്റവും പ്രിയപ്പെട്ട സിനിമകളിൽ ഒന്നാണ് വൈശാലി.\nആ കാലത്തു ആഴ്ചകളോളം നിറഞ്ഞു ഓടിയ മറ്റൊരു സിനിമയായിരുന്നു അമരം. വല്ലാത്ത വൈകാരികത ഉണ്ടാക്കിയ വിതുമ്പിപ്പോയ സിനിമ. രാജാവിന്റെ മകൻ തിയേറ്ററിൽ കാണാൻപറ്റിയില്ല. പക്ഷെ ആഘോഷിച്ചു തിയേറ്ററിൽ കണ്ട പടം ആരുന്നു ഇരുപതാം നൂറ്റാണ്ട്. ആദ്യമായി കൂട്ടുകാരോടൊപ്പം കണ്ട പടം ആരുന്നു വിറ്റ്നസ്. അതിൽ ഒരു പുതിയ നടനെ കണ്ടു, ജയറാം. ജഗതി, സുരേഷ്‌ഗോപി, പാർവതി എന്നിവരും ഉണ്ടായിരുന്നു.\nഈ കാലത്തു അമ്മയ്ക്കു ട്രാൻസ്ഫർ ആയി ഞങ്ങൾ ബ്രഹ്മമംഗലത്തു താമസിച്ചു . അവിടെ ബ്രഹ്മമംഗലം പിക്കഡ്ലി pickadly എന്ന തിയേറ്റർ ഉണ്ടായിരുന്നു. അകത്ത് മരത്തിന്റെ തൂണുകൾ ഉള്ള തിയേറ്റർ. അവിടെ ടിക്കറ്റ് നിരക്ക് ഏറ്റവും പുറകിൽ മൂന്ന് രൂപ. നടുക്ക് രണ്ടു രൂപ. ഏറ്റവും മുന്നിൽ ഒരു രൂപ എന്ന നിരക്കിൽ ആരുന്നു. പണക്കാരൻ മൂന്ന് രൂപ ടിക്കറ്റിനു കേറും . മിഡിൽ ക്ലാസ് രണ്ടു രൂപയ്ക്ക്. ദരിദ്രൻ ഒരു രൂപ നിരക്കിൽ. വീട്ടുകാരോടൊപ്പം അല്ലാത്ത എല്ലാ സിനിമകളും ഞാൻ ഒരു രൂപ ടിക്കറ്റിൽ ആണ് കണ്ടത്.\nഅവിടുന്ന് കുറച്ചു മാറി അരയങ്കാവ് ബോബി എന്ന തിയേറ്ററും കാഞ്ഞിരമറ്റം ജയശ്രീ എന്ന തിയേറ്ററും ഉണ്ടായിരുന്നു. ഈ തിയേറ്ററുകളിൽ നിന്നാണ് നായർ സാബ്, ആര്യൻ, വടക്കൻ വീരഗാഥ , ജാക്കി ചാന്റെ സ്പാനിഷ് കണക്ഷൻ, ഗാന്ധി നഗർ സെക്കന്റ് സ്ട്രീറ്റ് , അമിതാഭ് ബച്ചന്റെ തൂഫാൻ,ഇന്നലെ ,ഞാൻ ഗന്ധർവ്വൻ,മൂന്നാംമുറ നാടോടിക്കാറ്റ് ,മിന്നാമിനുങ്ങിന്റെ നുറുങ്ങുവെട്ടം ,ഇൻ ഹരിഹർ നഗർ , റാം ജി റാവു സ്പീകിംഗ് , ചിത്രം , കിരീടം , മൂർഖൻ , അയ്യർ ദി ഗ്രേറ്റ് , എന്നെന്നും കണ്ണേട്ടന്റെ, ഏപ്രിൽ പതിനെട്ടു അങ്ങനെ എത്രയോ എത്രയോ സിനിമകൾ കണ്ടത്.\nആ കാലത്തു ദൂരദർശൻ ആണ് മറ്റൊരു പ്രധാന ഇടം. ഞായറാഴ്ച വൈകുന്നേരം വന്ന എല്ലാ മലയാള പടങ്ങളും, ശനിയാഴ്ച വരുന്ന ഹിന്ദി പടങ്ങളും ചില ഞായറാഴ്ചകളിൽ ഉച്ചക്കു വരുന്ന മലയാളം പടങ്ങളും കണ്ടു. പ്രേംനസീർ, സത്യൻ, സോമൻ, സുകുമാരൻ, ജയൻ തുടങ്ങിയ എല്ലാ നടന്മാരുടേം ചിത്രങ്ങൾ. രാജ് കപൂർ, ഋഷി കപൂർ, ധർമേന്ദ്ര, ജിതേന്ദ്ര, അമിതാഭ് ബച്ചൻ, നസറുദ്ധീൻ ഷാ, മിഥുൻ ചക്രവർത്തി, അനിൽ കപൂർ തുടങ്ങിയ ഹിന്ദി നടന്മാരുടേം സിനിമകൾ. ഞായറാഴ്ച ഉച്ചക്ക് കണ്ട സിനിമകളിൽ പിറവി ഒക്കെ ഉണ്ടാരുന്നു. ചാർളി ചാപ്ലിൻ സിനിമകൾ കണ്ടതും ദൂരദർശനിലാരുന്നു. കോളേജിൽ എത്തിയ ശേഷം പിന്നെ ഒരു പടവും വിട്ടിട്ടില്ല. കോളേജിൽ എത്തിയ ശേഷം കണ്ട സിനിമകളുടെ പേരെഴുതാൻ പത്തു പേജ് മതിയാകാതെ വരും .\nഅങ്ങനെ അക്കാലങ്ങളിൽ ഞാൻ കണ്ട എല്ലാ സിനിമകളും എനിക്ക് ഇഷ്ടമായിരുന്നു. എനിക്ക് ഇഷ്ടമാകാതിരുന്ന ആദ്യത്തെ സിനിമ ഏതാണ്? ഇഷ്ടമാകാത്ത സിനിമ എന്നൊന്ന് ഇല്ലായിരുന്നു.\nപക്ഷെ, കണ്ടുകൊണ്ടിരുന്നപ്പോൾ ഇടയ്ക്കു വെച്ചു ഇറങ്ങി ഓടിയ രണ്ടു മൂന്നു സിനിമകൾ ഉണ്ടായിരുന്നു . അതിനെപ്പറ്റി നാളെ പറയാം ...


യൂറോപ്പ ജയത്തിന് പിന്നാലെ റോബ് ഗ്രീൻ വിരമിച്ചു | Fanport | Premier League News Malayalam\nHome Football Premier League യൂറോപ്പ ജയത്തിന് പിന്നാലെ റോബ് ഗ്രീൻ വിരമിച്ചു\nയൂറോപ്പ ജയത്തിന് പിന്നാലെ റോബ് ഗ്രീൻ വിരമിച്ചു\nMay 31, 2019 - 8:11 PM\nചെൽസി ഗോൾ കീപ്പർ റോബ് ഗ്രീൻ ഫുട്‌ബോളിൽ നിന്ന് വിരമിച്ചു. ചെൽസിക്കൊപ്പം യൂറോപ്പ ലീഗ് കിരീടം നേടിയതിന്റെ പിന്നാലെയാണ് താരം വിരമിക്കൽ പ്രഖ്യാപിച്ചത്. 39 വയസ്സുകാരനായ ഗ്രീൻ മുൻ ഇംഗ്ലണ്ട് ദേശീയ താരമാണ്. ചെൽസിയിൽ ബാക് അപ്പ് ഗോളിയുടെ റോളായിരുന്നു ഗ്രീനിന്.\n23 വർഷം നീണ്ട കരിയറിനാണ് താരം അവസാനം കുറിച്ചത്. ക്യൂ പി ആർ, വെസ്റ്റ് ഹാം, ലീഡ്സ്, ഹഡഴ്സ്ഫീൽഡ് , നോർവിച് ടീമുകൾക്ക് വേണ്ടിയും താരം കളിച്ചിട്ടുണ്ട്. ഇംഗ്ലണ്ടിന് വേണ്ടി 2010 ലോകകപ്പിൽ താരം കളിച്ചിട്ടുണ്ട്. എങ്കിലും അന്ന് അമേരിക്കകെതിരെ ഗ്രീൻ നടത്തിയ പിഴവ് ഇംഗ്ലണ്ടിന് കനത്ത തിരിച്ചടിയായിരുന്നു.\nPrevious articleവിമർശനങ്ങൾ പരിധി വിടരുത്, ബ്ലാസ്റ്റേഴ്സ് ആരാധകരോട് പുതിയ പരിശീലകൻ\nNext articleപാകിസ്താന് ഇതെന്ത് പറ്റി!


മുഴുവൻ ജീവനക്കാരും സാലറി ചലഞ്ച് സ്വമേധയാ ഏറ്റെടുക്കണം - Janayugom Online\nApril 02, 2020, 9:05 pm\nസംസ്ഥാനത്തെ മഹാഭൂരിപക്ഷം ആളുകളുടെയും വരുമാനം നിലച്ചിരിക്കുന്ന സാഹചര്യത്തിൽ അവർക്ക് അടിയന്തര സഹായങ്ങൾ നൽകേണ്ടത് അത്യാവശ്യമാണെന്ന് ധനമന്ത്രി ടി എം തോമസ് ഐസക്. ഇവയൊക്കെ വിലയിരുത്തി സാലറി ചലഞ്ചിൽ മുഴുവൻ ജീവനക്കാരും സ്വമേധയാ പങ്കെടുക്കണമെന്ന് മന്ത്രി അഭ്യർത്ഥിച്ചു. ശമ്പളവിതരണം ആരംഭിക്കുന്ന ഘട്ടത്തിൽ ആരോഗ്യ പ്രവർത്തകരോടുള്ള ആദരവിന്റെ ഭാഗമായി അവർക്കാണ് ആദ്യപരിഗണന നൽകുക.\nസംസ്ഥാനത്തിന്റെ മാർച്ച് മാസത്തെ വരുമാനത്തിന്റെ കണക്കുകൾ ലഭ്യമായിട്ടില്ല. ലോട്ടറിയിൽ നിന്നും മദ്യത്തിൽ നിന്നുമുള്ള നികുതി പൂർണമായും അവസാനിച്ചിരിക്കുകയാണ്. മോട്ടോർ വാഹനങ്ങളുടെ വില്പനയുമില്ല. അവയുടെ നികുതി അടയ്ക്കുന്നതിൽ ഇളവ് നൽകിയിട്ടുമുണ്ട്. ഭക്ഷണസാധനങ്ങള് വില്പനയുണ്ടെങ്കിലും അവയുടെ മേൽ ജിഎസ്‌ടിയില്ല. ഇങ്ങനെയൊരു സാഹചര്യത്തെ ആദ്യമായാണ് അഭിമുഖീകരിക്കേണ്ടി വരുന്നതെന്നും സ്റ്റാമ്പ് ഡ്യൂട്ടി ഇനത്തിൽ ഏപ്രിൽ മാസത്തിൽ എന്തെങ്കിലും വരുമാനം ഉണ്ടാകുമെന്ന് പ്രതീക്ഷയില്ലെന്നും മന്ത്രി പറഞ്ഞു. ഇന്ത്യയിൽ പല സംസ്ഥാനങ്ങളിലും മാർച്ച് മാസത്തെ ശമ്പളം പൂർണമായി നൽകുന്നില്ല. തെലങ്കാന പകുതി ശമ്പളം വെട്ടിക്കുറച്ചിട്ടുണ്ട്.\nആന്ധ്ര, രാജസ്ഥാൻ, മഹാരാഷ്ട്ര പോലുള്ള സംസ്ഥാനങ്ങൾ പകുതി ശമ്പളം വിതരണം ചെയ്യാതെ മാറ്റിവച്ചിരിക്കുകയാണ്. സാമ്പത്തിക പ്രതിസന്ധി തുടർന്നാൽ ഇത്തരമൊരു നടപടിയെക്കുറിച്ച് ആലോചിക്കുന്നതിനു കേരള സർക്കാരും നിർബന്ധിതമാകുമെന്ന് മന്ത്രി പറഞ്ഞു.\nഇപ്പോൾ എല്ലാ ജീവനക്കാരോടും ഒരു മാസത്തെ ശമ്പളം മുഖ്യമന്ത്രിയുടെ ദുരിതാശ്വാസ നിധിയിലേക്ക് സംഭാവന ചെയ്യണമെന്ന് അഭ്യർത്ഥിച്ചിരിക്കുകയാണ്.\nകഴിഞ്ഞ പ്രളയകാലത്തെ സാലറി ചലഞ്ചുപോലെ തവണകളായി അടയ്ക്കുന്നതിനുള്ള സൗകര്യമുണ്ടാകും. പക്ഷേ മിക്കവാറും എല്ലാ പത്രങ്ങളിലെയും വാർത്ത സാലറി ചലഞ്ച് നിർബന്ധമാക്കുമെന്നാണെന്നും നിർബന്ധമാക്കിയാൽ പിന്നെ ചലഞ്ച് ഇല്ലല്ലോയെന്നും മന്ത്രി പറഞ്ഞു. പ്രളയകാലത്ത് സമ്മതപത്രവും വിസമ്മതപത്രവും തമ്മിലായിരുന്നു വിവാദം. ഇതെല്ലാം കണക്കിലെടുത്തുകൊണ്ടായിരിക്കും സാലറി ചലഞ്ചിന്റെ ഉത്തരവിറങ്ങുക. ഒരു നിർബന്ധവുമില്ലെന്നും നല്ല മനസുള്ളവർ മാത്രം ഒരു മാസത്തെ ശമ്പളം സംഭാവന ചെയ്താൽ മതിയെന്നും ധനമന്ത്രി പറഞ്ഞു.\nTM thomas isaac salary challenge\nവ്യാജവാര്‍ത്തകള് പ്രചരിപ്പിച്ചാല് ഒരു വര്‍ഷം തടവും പിഴയും ശിക്ഷ\nസ്വര്‍ണക്കടത്ത്: സ്വപ്ന സുരേഷും സന്ദീപ് നായരും റിമാൻഡില്\nസംസ്ഥാനത്തെ ലോക്ഡൗണ് നീട്ടാന് ശുപാര്‍ശ


'ബെഗുസരായ് ജയിക്കും', വോട്ട് രേഖപ്പെടുത്തിയ ശേഷം കനയ്യ പറയുന്നു ..\nBegusarai, First Published 29, Apr 2019, 1:24 PM\nബിഹാറിലെ ബെഗുസരായ് ഇത്തവണ ചരിത്ര പോരാട്ടത്തിനാണ് സാക്ഷ്യം വഹിക്കുന്നത്. ബിജെപിയുടെ ഗിരിരാജ് സിംഗ് എന്ന കേന്ദ്രമന്ത്രിയെ എതിരിടുന്നത് ഇടതുപക്ഷ രാഷ്ട്രീയത്തിന്‍റെ യുവത്വത്തിന്‍റെ പ്രതീകം കനയ്യ കുമാറാണ്.\nബിഹാർ: ബെഹുസരായിയിൽ ആവേശപൂർവം പോളിംഗ് പുരോഗമിക്കുകയാണ്. ദേശീയരാഷ്ട്രീയം ഏറെ കൗതുകത്തോടെയും ആകാംക്ഷയോടെയും ഉറ്റുനോക്കുന്ന തെരഞ്ഞെടുപ്പാണ് ബെഗുസരായിയിലേത്. കാരണം, ഗിരിരാജ് സിംഗ് എന്ന ബിജെപിയുടെ പഴയ പടക്കുതിരയെ ഇവിടെ നേരിടുന്നത് ഇടതുപക്ഷ രാഷ്ട്രീയത്തിന്‍റെ യുവത്വത്തിന്‍റെ പ്രതീകം കനയ്യ കുമാറാണ്.\nഎല്ലാ പ്രതിസന്ധികളെയും അതിജീവിച്ച്, ഡോക്ടറേറ്റ് നേടി, ഡോ. കനയ്യ കുമാറായാണ് ആ പഴയ ജെഎൻയു യൂണിയൻ ചെയർമാൻ സ്വന്തം ഗ്രാമമായ ബെഗുസരായിൽ തിരിച്ചെത്തിയത്. ഒരിക്കൽ ബിഹാറിന്‍റെ 'ലെനിൻഗ്രാഡ്' എന്നറിയപ്പെട്ടിരുന്ന ബെഗുസരായ് ഇന്ന് ബിജെപിയുടെ സ്വന്തം മണ്ഡലമാണ്.\nഇത്തവണ ബെഗുസരായിൽ തികഞ്ഞ ജയപ്രതീക്ഷയുണ്ട് സിപിഐയ്ക്ക്. ആദ്യമണിക്കൂറുകളിൽത്തന്നെ കനയ്യ വോട്ട് ചെയ്യാനെത്തി. ഇറങ്ങുന്നതിന് മുമ്പ് ട്വിറ്ററിൽ കനയ്യ പറഞ്ഞതിങ്ങനെ:\n''രാഷ്ട്രീയം നമ്മുടെ ജീവിതത്തിൽ എല്ലാ മേഖലകളിലും കയറി ഇടപെടുമ്പോൾ, ബാധിക്കുമ്പോൾ, നമ്മുടെ രാഷ്ട്രീയം എങ്ങനെയാകണമെന്ന് തീരുമാനിക്കേണ്ടത് നമ്മുടെ ഉത്തരവാദിത്തമാണ്. വീട്ടിൽ നിന്നിറങ്ങൂ, വോട്ട് ചെയ്യൂ. കാരണം, ജനാധിപത്യം ശക്തിപ്പെടുന്നത് നമ്മുടെ കയ്യിലൂടെയാണ്.''\nजब राजनीति हमारी ज़िंदगी के तमाम पहलुओं को प्रभावित करती है तो यह तय करना हमारी ज़िम्मेदारी है कि हमारी राजनीति कैसी होगी। आज वोट देने घर से ज़रूर निकलिए क्योंकि लोकतंत्र आपकी भागीदारी से ही मज़बूत बनेगा।\nവോട്ട് ചെയ്ത് തിരികെ ഇറങ്ങിയപ്പോൾ കനയ്യ പറഞ്ഞതിങ്ങനെ:\n''ഇത്തവണ ബെഗുസരായ് വിജയിക്കും. യഥാർത്ഥ പ്രശ്നങ്ങളിൽ നിന്ന് നമ്മുടെ ശ്രദ്ധ മാറ്റിയവർക്കുള്ള മറുപടിയാകും ഇത്തവണത്തെ തെരഞ്ഞെടുപ്പ് ഫലം''.\nവോട്ട് വിഭജിച്ച് പോകുമെന്ന വാദങ്ങളെയും കനയ്യ തള്ളിക്കളയുന്നു. കോൺഗ്രസ്- ആർജെഡി സഖ്യവും സിപിഐയുമായി ന്യൂനപക്ഷവോട്ടുകൾ വിഭജിച്ച് പോകുന്നത് കനയ്യക്ക് തിരിച്ചടിയാകുമെന്നാണ് പല അഭിപ്രായസർവേകളും പ്രവചിച്ചിരുന്നത്. ആർജെഡി - കോൺഗ്രസ് സഖ്യത്തിൽ നിന്ന് നേരത്തേ ഇടതുപക്ഷത്തെ ഒഴിവാക്കിയിരുന്നു.\nവോട്ടിംഗ് യന്ത്രത്തിൽ ആദ്യത്തെ പേരാണ് കനയ്യയുടേത്. എങ്ങനെ വോട്ട് ചെയ്യണമെന്നതടക്കം നിർദേശിച്ചുള്ള വീഡിയോ അടക്കം കനയ്യക്ക് വേണ്ടി മണ്ഡലത്തിലെത്തിയ വിദ്യാ‍ർത്ഥി സുഹൃത്തുക്കൾ തയ്യാറാക്കി അപ്‍ലോഡ് ചെയ്തിട്ടുണ്ട്. ഇത്തവണ ജെഎൻയു അടക്കം നിരവധി കലാലയങ്ങളിൽ നിന്ന് വിദ്യാർത്ഥികൾ കനയ്യക്ക് വേണ്ടി പ്രചാരണം നടത്താൻ മണ്ഡലത്തിലെത്തിയിരുന്നു. #KanhaiyaForBegusarai എന്ന ഹാഷ്‍ടാഗോടെയായിരുന്നു സാമൂഹ്യമാധ്യമങ്ങളിലെ പ്രചാരണം. ഇടത് രാഷ്ട്രീയത്തോട് അനുഭാവം പുലർത്തുന്ന സ്വരാ ഭാസ്കറും ശബാന ആസ്മിയും ഉൾപ്പടെയുള്ള ബോളിവുഡ് താരങ്ങളും നടൻ പ്രകാശ് രാജും സ്റ്റാൻഡപ് കൊമേഡിയൻ കുനാൽ കമ്രയും കനയ്യക്ക് വേണ്ടി പ്രചാരണം നടത്താനെത്തി.\nകനയ്യയുടെ പ്രചാരണം, ബെഗുസരായിൽ : കടപ്പാട്: കനയ്യയുടെ ട്വിറ്റർ: https://twitter.com/kanhaiyakumar\nLast Updated 29, Apr 2019, 2:49 PM\nkanhaiya casts vote\nkanhaiya for begusarai\nകനയ്യ കുമാർ ബെഗുസരായ്\nകനയ്യ കുമാർ വോട്ട് ചെയ്തു


When Mohanlal Called And Appreciated Singer Majari For Her Song In Rasathanthram Movie - Malayalam Filmibeat\n26 min ago പ്രേമത്തിലെ അഞ്ജലിയെ ഓര്‍മ്മയുണ്ടോ, ജോര്‍ജ്ജിനെ പ്രണയിച്ച താരം ഇപ്പോള് ഇവിടെയാണ്\n1 hr ago പ്രണവ് മോഹന്‍ലാലിന്റെ ആവശ്യം അതായിരുന്നു, അച്ഛന്റെ പൈസ വേണ്ടെന്ന് പറഞ്ഞിരുന്നുവെന്നും ജീത്തു ജോസഫ്\n1 hr ago ഐശ്വര്യ റായിയ്ക്ക് എങ്ങിനെ ഇത്രയും സൗന്ദര്യം കിട്ടി എന്ന ചോദ്യത്തിന്റെ ഉത്തരം ഇതാ, തെളിവ് സഹിതം\n1 hr ago സായികുമാറിന്റെ മകളും അഭിനയരംഗത്തേക്ക്, പുതിയ പ്രണയകഥയില് താരപുത്രി\nNews തിലകന്റെ മകന് എറണാകുളത്ത് സ്ഥാനാര്‍ത്ഥി; അച്ഛന് ഇടതായിരുന്നെങ്കില് മകന് ബിജെപി\nFinance കാശ് പോകുമെന്ന് പേടി വേണ്ട; ഈ ഏഴ് ഇടങ്ങളിൽ നിങ്ങളുടെ പണം സുരക്ഷിതം, സർക്കാരിന്റെ ഉറപ്പ്\n| Updated: Wednesday, October 21, 2020, 11:25 [IST]\nമോഹന്‍ലാല്-സത്യന് അന്തിക്കാട് കൂട്ടുകെട്ടില് തിയ്യേറ്ററുകളില് വലിയ വിജയമായ ചിത്രമാണ് രസതന്ത്രം. 2006ല് പുറത്തിറങ്ങിയ ചിത്രത്തില് പ്രേമചന്ദ്രന് എന്ന കഥാപാത്രമായി ശ്രദ്ധേയ പ്രകടനമാണ് നടന് കാഴ്ചവെച്ചത്. മീരാ ജാസ്മിനാണ് രസതന്ത്രത്തില് മോഹന്‍ലാലിന്റെ നായികയായി എത്തിയത്. ഇവര്‍ക്കൊപ്പം ഭരത് ഗോപി, ഇന്നസെന്റ്, മാമുക്കോയ, ഒടുവില് ഉണ്ണികൃഷ്ണന്, കെപിഎസി ലളിത തുടങ്ങിയവരും സിനിമയില് പ്രധാന വേഷങ്ങളില് അഭിനയിച്ചിരുന്നു.\nമികച്ച പ്രതികരണത്തോടൊപ്പം ബോക്‌സോഫീസ് കളക്ഷന്റെ കാര്യത്തിലും നേട്ടമുണ്ടാക്കിയ ചിത്രമായിരുന്നു രസതന്ത്രം. സത്യന് അന്തിക്കാടിന്റെ തന്നെ തിരക്കഥയിലായിരുന്നു സിനിമ അണിയിച്ചൊരുക്കിയത്. ആശീര്‍വാദ് സിനിമാസിന്റെ ബാനറില് ആന്റണി പെരുമ്പാവൂരായിരുന്നു രസതന്ത്രത്തിന്റെ നിര്‍മ്മാണം. ഇളയരാജ ഒരുക്കിയ സിനിമയിലെ പാട്ടുകളും ഏറെ ശ്രദ്ധിക്കപ്പെട്ടിരുന്നു.\nഅഞ്ച് പാട്ടുകളാണ് ഇളയരാജ മോഹന്‍ലാല് ചിത്രത്തിന് വേണ്ടി ഒരുക്കിയത്. അതേസമയം രസന്ത്രത്തില് ഏറെ ശ്രദ്ധിക്കപ്പെട്ട ഗാനങ്ങളില് ഒന്നായിരുന്നു മഞ്ജരി പാടിയ ആറ്റിന്‍ക്കരയോരത്തെ എന്ന പാട്ട്. ഗിരീഷ് പുത്തഞ്ചേരിയുടെ വരികള്‍ക്കായിരുന്നു ഇളയരാജ ഈ പാട്ട് ഒരുക്കിയത്. ഗാനരംഗത്തില് മീരാ ജാസ്മിനും മോഹന്‍ലാലുമാണ് പ്രത്യക്ഷപ്പെട്ടത്.\nഅതേസമയം ആറ്റിന്‍കരയോരത്തെ ഗാനത്തിന് മോഹന്‍ലാലില് നിന്നും ലഭിച്ച അഭിനന്ദനത്തെ കുറിച്ച് ഗായിക മഞ്ജരി മുന്‍പ് ഒരഭിമുഖത്തില് തുറന്നുപറഞ്ഞിരുന്നു. ഒരു പ്രമുഖ മാധ്യമത്തിന് നല്‍കിയ അഭിമുഖത്തിലായിരുന്നു മഞ്ജരി ഇക്കാര്യം പറഞ്ഞത്. ഇത്രയും വര്‍ഷത്തിനിടയ്ക്ക് ജീവിതത്തില് ഒരുപാട് സര്‍പ്രൈസുകള് ഉണ്ടായിട്ടുണ്ട്. അതില് രസകരമായ ഒരു സര്‍പ്രൈസ് ഞാന് പറയാം.\nതാമരക്കുരുവിക്ക് തട്ടമിട് എന്ന ഗാനം തരംഗമായി ഓടുന്ന സമയത്താണ് ഞാന് ആറ്റിന് കരയോരത്തെ എന്ന രസതന്ത്രം സിനിമയിലെ ഗാനം പാടുന്നത്. മീര ജാസ്മിന്റെ ലിപ് സിംഗുമായി എന്‌റെ ശബ്ദം ചേരുന്നുവെന്ന് ഒരുപാട് പേര് പറഞ്ഞിരുന്നു. ആറ്റിന് കരയോരത്ത് പാടി ഒരുപാട് ദിവസം കഴിഞ്ഞാണ് എനിക്ക് ഒരു കോള് വരുന്നത്.\nസത്യന് അങ്കിളായിരുന്നു, സത്യന് അന്തിക്കാട്. മഞ്ജരിയോട് ഒരാള്‍ക്ക് സംസാരിക്കണമെന്ന് പറയുന്നു. ഫോണിന്റെ അപ്പുറത്ത് മറ്റൊരാളുടെ ശബ്ദം. മഞ്ജരി ഞാന് മോഹന്‍ലാല് ആണ്. അയ്യോ അത് കേട്ടതും ഞാന് ഞെട്ടി. ആരെങ്കിലും പറ്റിക്കുകയാണോ എന്ന് പോലും ഞാന് ചിന്തിച്ചു. ലാലേട്ടന് എന്റെ പാട്ട് നന്നായിട്ടുണ്ടെന്ന് പറഞ്ഞു. ലാലേട്ടനോട് ആദ്യമായി സംസാരിക്കുന്നത്, അപ്പോഴാണ്. അഭിമുഖത്തില് മഞ്ജരി പറഞ്ഞു.\nമലയാളത്തില് നിരവധി സിനിമകളില് പാട്ടുകള് പാടിയിട്ടുളള ഗായികയാണ് മഞ്ജരി. സൂപ്പര്‍താര സിനിമകളില് എല്ലാം പാട്ടുകള് പാടി ഗായിക തിളങ്ങിയിരുന്നു. പിന്നണി ഗായിക എന്നതിലുപരി ഹിന്ദുസ്ഥാനി സംഗീതത്തിലും മികവ് പുലര്‍ത്തിയ ഗായികയാണ് മഞ്ജരി. രണ്ട് തവണ മികച്ച ഗായികയ്ക്കുളള സംസ്ഥാന പുരസ്‌കാരവും മഞ്ജരി നേടിയിരുന്നു. മകള്‍ക്ക്, വിലാപങ്ങള്‍ക്കപ്പുറം തുടങ്ങിയ സിനിമകളിലെ പാട്ടുകള്‍ക്കായിരുന്നു മഞ്ജരിയ്ക്ക് പുരസ്‌കാരം ലഭിച്ചത്.\nRead more about: mohanlal manjari\nWhen Mohanlal Called And Appreciated Singer Majari For Her Song In Rasathanthram Movie


ഒരിക്കലും അണയാത്ത 'ജ്വാലാമുഖി'\nNov 11, 2020, 10:59 am IST\nഉറവിടം കണ്ടെത്താന് കഴിയാത്ത പ്രത്യേകതകള് നിറഞ്ഞ നിരവധി ക്ഷേത്രങ്ങള് ഭാരതത്തിലുണ്ട്. അതിലൊന്നാണ് ഹിമാചല് പ്രദേശിലുള്ള ജ്വാലാമുഖി ക്ഷേത്രം. ഭാരതത്തിലെ 51 ശക്തിപീഠങ്ങളില് ഒന്നാണിത്. മറ്റ് ക്ഷേത്രങ്ങളിലെ പോലെ വിഗ്രഹങ്ങളോ പ്രതിമകളോ അല്ല ഇവിടുത്തെ പ്രതിഷ്ഠ. പകരം സദാസമയവും ജ്വലിക്കുന്ന ഒരു അഗ്നി നാളമാണ് അവിടുത്തെ പ്രതിഷ്ഠ. ക്ഷേത്രത്തിനുള്ളില് മൂന്നടി താഴ്ചയിലാണ് പ്രധാന ജ്വാല സ്ഥിതി ചെയ്യുന്നത്. അത് കൂടാതെ മറ്റ് ഒന്‍പതു സ്ഥലങ്ങളില് കൂടെ ജ്വാല പുറത്തു വരുന്നുണ്ട്. സരസ്വതി, അന്നപുര്‍ണ്ണ, ചണ്ഡി, ഹിങ്ങ് ലജ്, വിന്ധ്യ വാസിനി, മഹാലക്ഷ്മി, മഹാകാളി, അംബിക, അഞ്ജന എന്നിവയാണ് ആ ഒന്‍പതു നാളങ്ങള് പ്രതിനിധീകരിക്കുന്ന ശക്തികള്. സതീദേവിയുടെ അച്ഛനായ പ്രജാപതി ദക്ഷന് യാഗം നടത്തി. ശിവഭഗവാനെ ഒഴിച്ച് മറ്റെല്ലാവരെയും യാഗത്തിന് ക്ഷണിച്ചു.\nഎങ്കിലും തന്റെ അച്ഛന് നടത്തുന്ന യാഗത്തില് പങ്കെടുക്കാനായി സതീദേവി ചെന്നു. എന്നാല് അവിടെ നിന്നും അപമാനിതയാകേണ്ടി വന്ന ദേവി മനംനൊന്ത് യാഗാഗ്നിയില് ചാടി പ്രാണത്യാഗം ചെയ്തു. ഇതില് കുപിതനായ മഹാദേവന് സതീദേവിയുടെ കത്തിയ ശരീരവുമായി സംഹാരതാണ്ഡവമാടി. ശിവ ഭഗവാന്റെ കോപം ശമിപ്പിക്കുവാനായി മഹാവിഷ്ണു സതിയുടെ ശരീരം അമ്പത്തിയൊന്ന് കഷ്ണങ്ങളാക്കി ഭൂമിയിലേക്കിട്ടു. ആ ഭാഗങ്ങള് വീണ സ്ഥലങ്ങളെല്ലാം തന്നെ പ്രശസ്തമായ ദേവീ ക്ഷേത്രങ്ങളായി മാറി. അതില് സീത ദേവിയുടെ നാക്ക് വീണ സ്ഥലമാണ് ജ്വാലാമുഖി ക്ഷേത്രം എന്നാണ് വിശ്വാസം.\nഅതുകൊണ്ട് തന്നെ ഇവിടുത്തെ ജ്വാലയെ ദുര്‍ഗാദേവിയുടെ ശക്തിയാണ് കാണുന്നതും ആരാധിക്കുന്നതും. നവരാത്രി സമയത്താണ് ഇവിടെ ഏറ്റവും കൂടുതല് ഭക്തജനങ്ങള് വരുന്നത്. ഈ സമയത്ത് ഇവിടെ നടത്തുന്ന ‘ജ്വാല കുണ്ഡ്’ ഏറെ പ്രശസ്തമാണ്. ഭാരതത്തിലെ ഏറ്റവും കൂടുതല് ഭക്തജനങ്ങള് വരുന്ന ക്ഷേത്രങ്ങളില് ഒന്നാണിത്.ഭൂമിചന്ദ്ര രാജാവിന്റെ കാലത്ത് കാലികളെ മേയ്‌ക്കാന് വന്ന ആളുകളാണ് പാറപ്പുറത്ത് കത്തി നില്‍ക്കുന്ന ജ്വാല കണ്ടതെന്നും അവര് ഇക്കാര്യം രാജാവിനോടു വന്നു പറയുകയും. പിന്നീട് രാജാവിന്റെ മേല്‍നാട്ടത്തില് ഈ ക്ഷേത്രം പണികഴിപ്പിച്ചു എന്നും പറയപ്പെടുന്നു. വര്‍ഷം ഇത്ര കഴിഞ്ഞിട്ടും ഈ ജ്വാലയ്‌ക്കു പിറകിലെ വാതകത്തിന്റേയോ എണ്ണയുടേയോ സാന്നിധ്യം കണ്ടെത്താന് കഴിഞ്ഞിട്ടില്ല.\nഇന്ന് വൈക്കത്തഷ്ടമി; ശിവപഞ്ചാക്ഷരത്തിൽ ആറാടി ക്ഷേത്രാങ്കണം\nസമ്പന്നതയുടെ തിരുപ്പതി; സർവൈശ്വര്യങ്ങൾ പ്രദാനം ചെയ്യുന്ന വെങ്കിടാചലപതി; ചുരുളഴിയാത്ത രഹസ്യങ്ങളുടെ തിരുപ്പതി ബാലാജി ക്ഷേത്രം..


Saturday 18 August 2018 1:55 pm IST\nകൊച്ചി: സൈനിക സംവിധാനം വെള്ളപ്പൊക്ക രക്ഷാ പ്രവര്‍ത്തനങ്ങള്‍ക്കായി സംസ്ഥാനത്ത് വന്‍തോതില് പ്രവര്‍ത്തിക്കുന്നുണ്ട്. എന്നാല് ഇവര്‍ക്ക് സ്വയം തീരുമാനമെടുത്ത് പ്രവര്‍ത്തിക്കാനുള്ള സ്വാതന്ത്ര്യവും അവസരവുമില്ലാത്തതാണ് മുഖ്യ പ്രശ്‌നം.\nസംസ്ഥാനത്ത് ദേശീയ ദുരന്ത നിയന്ത്രണ സേനയുടെ 57 സംഘം പ്രവര്‍ത്തന സജ്ജമായുണ്ട്. ഇതില് 1300 പേരാണുള്ളത്. 435 ബോട്ടുകളും ഇവര് സജ്ജമാക്കിയിട്ടുണ്ട്.\nസൈന്യം പത്ത് കോളത്തെ വിന്യസിച്ചിട്ടുണ്ട്. എഞ്ചിനീയറിങ് ടാസ്‌ക് ഫോഴ്‌സിന്റെ 10 ടീമിലായി 790 പരിശീലനം നേടിയ സൈനികര് രക്ഷാ പ്രവര്‍ത്തനത്തിലുണ്ട്. നാവിക സേനയുടെ 82 ടീമുകളിലായി ആയിരത്തോളം പേരുണ്ട്. കോസ്റ്റ് ഗാര്‍ഡിന്റെ 42 ടീമുകളും രണ്ട് ഹെലി കോപ്റ്ററുകളും രണ്ട് ചെറുകപ്പലുകളും രക്ഷാ പ്രവര്‍ത്തനത്തിലുണ്ട്.\nമൂന്ന് സൈനിക സംവിധാനത്തിലും തീരദേശ സംരക്ഷണ സേനയിലും നിന്നായി വലിയ സംവിധാനമാണ് പ്രവര്‍ത്തനത്തിലുള്ളത്. 38 ഹെലികോപ്റ്റര് ഉള്‍പ്പെടെ നാവിക സേനയുടെ 58 വാഹന സംവിധാനങ്ങള് സംസ്ഥാനത്ത് പല സ്ഥലങ്ങളിലായി പ്രവര്‍ത്തിക്കുന്നു.\nസൊകോത്ര ദ്വീപില് കുടുങ്ങിയ 38 ഇന്ത്യക്കാരെ എത്തിച്ചു


By Rajesh Kumar.26 06 2020\nജൂണ് 26. ലഹരി ഉപയോഗത്തിനെതിരെയുള്ള അന്താരാഷ്ട്ര ദിനം. ലഹരി ഉപയോഗം, വിപണനം എന്നിവ കുറച്ചുകൊണ്ട് വരാനും അതിനായി നിയമപരമായും സാമൂഹിക- വ്യക്തി തലങ്ങളിലും ആവശ്യമായ മാറ്റങ്ങള്, പരിശീലനങ്ങള് തുങ്ങിയവക്ക് നേതൃത്വം നല്‍കുകയും ആണ് ഈ ദിനത്തിന്റെ ലക്ഷ്യം. ബെറ്റര് നോളജ് ഫോള് ബെറ്റര് കെയര് എന്നതാണ് ഈ വര്‍ഷത്തെ തീം.\n2020 ലെ വേള്‍ഡ് ഡ്രഗ് റിപ്പോര്‍ട്ട് അനുസരിച്ച് നിയമ വിരുദ്ധ ലഹരി വസ്തുക്കള് ഉപയോഗിക്കുന്നവരുടെ എണ്ണം ഏകദേശം 260 മില്ല്യന് ആണ്. ഇതില് ഏറ്റവും കൂടുതല് ഉപയോഗിക്കുന്ന വസ്തു കഞ്ചാവും അതിന്റെ ഉല്‍പ്പപന്നങ്ങളും ആണ്.\nകഞ്ചാവിന്റെ ദൂരവ്യാപകായ ദൂഷ്യഫലങ്ങളെ കുറിച്ച് വളരെയധികം തെറ്റിദ്ധാരണ നിലനില്‍ക്കുന്നുണ്ട്. മാനസികരോഗ സാധ്യത വര്‍ദ്ധിപ്പിക്കുന്നതിനും സ്വന്തമായി ചിത്തഭ്രമം പോലത്തെ രോഗാവസ്ഥ ഉണ്ടാക്കുവാനും, കഞ്ചാവിന് കഴിയും എന്ന് തന്നെയാണ് പുതിയ പഠനങ്ങള് അടക്കം പറയുന്നത്. ഏറ്റവും അപകടകരമായി ഉപയോഗിക്കപ്പെടുന്ന ലഹരി വസ്തു opioid ഗണത്തില്‍പ്പെടുന്നവയാണ്. ഇവയില് മിക്കതും കുത്തിവയ്പ്പ് വഴി എടുക്കുന്നതാണ്. കഴിഞ്ഞ വര്‍ഷം നടന്ന ലഹരി ഉപയോഗവുമായി ബന്ധപ്പെട്ട മരണങ്ങളില് 70% opioid ഉപയോഗം മൂലമാണ് എന്ന് അറിയുമ്പോള് ഇതിന്റെ വ്യാപ്തി മനസ്സിലാകും. എച്ച് ഐ വി, ഹെപ്പറ്റൈറ്റിസ് സി തുടങ്ങിയ രക്തം വഴി പകരുന്ന രോഗങ്ങളും ഇവരില് വളരെയധികം കൂടുതലാണ്.\nഅന്താരാഷ്ട്ര നിയമങ്ങള്‍ക്ക് വെളിയിലുള്ള പുതിയ ലഹരി വസ്തുക്കള് ആണ് അടുത്ത വെല്ലുവിളി. ഇത്തരം വസ്തുക്കള് ദിനംപ്രതി മാര്‍ക്കറ്റില് വന്നുകൊണ്ട് ഇരിക്കുകയാണ്. കോവിഡ് വ്യാപനവുമായി ബന്ധപ്പെട്ടുള്ള സഞ്ചാരവിലക്ക് ലഹരി വസ്തുക്കളുടെ കള്ളക്കടത്തിന് ഒരു തടസമായിട്ടുണ്ട്. എന്നാല്, ഇത് വൃത്തിഹീനവും ശുദ്ധമല്ലാത്തതുമായ ലഹരി വസ്തുക്കള് വ്യാപിക്കാനും അതുപോലെ ലഹരി വസ്തുക്കളുടെ വില പതിമടങ്ങ് കൂടാനും കാരണമായിട്ടുണ്ട്. ഇതും ദോഷഫലങ്ങള് ഉണ്ടാക്കും.\nമദ്യവും പുകയില ഉത്പന്നങ്ങളുടെ ഉപയോഗവും എത്രയോ ഭീകരമാണ്. റോഡ് അപകടങ്ങള്, കുറ്റകൃത്യങ്ങള്, കുടുംബപ്രശ്‌നങ്ങള്, കുട്ടികളിലെ അക്രമ വാസന തുടങ്ങിയവയില് ലഹരി ഉപയോഗത്തിന് വലിയ പങ്കുണ്ട്. അതുകൊണ്ട് തന്നെ ഈ പ്രശ്‌നത്തെ നമ്മള് കൂടൂതല് ശ്രദ്ധയോടെ നേരിടേണ്ടത് അത്യാവശ്യമാണ്. അതിനുള്ള സന്ദേശമാണ് ഇന്നത്തെ ഈ ദിനം നല്‍കുന്നത്.\nനമ്മുടെ കുടുബത്തില്, ചുറ്റുപാടില് എന്ത് ചെയ്യാന് സാധിക്കും എന്ന് നമ്മള് ചിന്തിക്കണം. നമ്മുടെ യുവതലമുറയെ ലഹരിയുടെ പിടിയില് പ്പെടാതെ സൂക്ഷിക്കേണ്ടതുണ്ട്. അതിനു നമുക്ക് ഒരുമിച്ചു പ്രവര്‍ത്തിക്കാം. ലഹരി വസ്തുക്കളെ കുറിച്ചും അവയുടെ ദൂഷ്യ ഫലങ്ങളെ കുറിച്ചും നമുക്ക് ബോധവാന്മാര് ആയിരിക്കാം.\nകടപ്പാട്: ഡോ. ജിതിന് ടി. ജോസഫ്


മുറജപത്തിനൊരുങ്ങി മഹാക്ഷേത്രം | trivandrum\nസാംസ്‌കാരികോത്സവം ക്ഷേത്രത്തിനു പുറത്ത് പുരി, ഉജ്ജയിനി മേളകൾക്ക് സമാനമാകും\nമുറജപത്തിനൊരുങ്ങുന്ന ശ്രീപദ്മനാഭസ്വാമിക്ഷേത്രം. ഫോട്ടോ: ജി.ബിനുലാല്\nനവംബർ 21-ന് മുറജപം ആരംഭിക്കും. 8 ദിവസം വീതം ഏഴുമുറകളിലായി 56 ദിവസത്തെ ജപമാണ് നടത്തുന്നത്. ഏഴാം മുറ അവസാനിക്കുന്ന 2020 ജനുവരി 15-നാണ് ലക്ഷദീപം. മകരസംക്രാന്തി ദിനമായ 15-ന് മകരശീവേലിയും ഉണ്ടായിരിക്കും.\nമഹാനിധി സൂക്ഷിച്ച ശ്രീപദ്മനാഭസ്വാമിക്ഷേത്രം ’ആറാറുസംവത്സരമറുതിവരും കാലത്തുള്ള’ മുറജപത്തിന് ഒരുങ്ങി. മാർത്താണ്ഡവർമ മഹാരാജാവ് 1750 ജനുവരിയിൽ തൃപ്പടിദാനത്തിനു ശേഷം ആരംഭിച്ച വേദപ്രധാനമായ ആചാരം 270-ാം വർഷത്തിലേക്ക് കടക്കുകയാണ്. സ്വദേശി ദർശൻ പദ്ധതിയുടെ ദീപപ്രഭയിൽ തിളങ്ങുന്ന ക്ഷേത്രവും പരിസരവും മുറജപത്തിന്റെയും തുടർന്നുള്ള ലക്ഷദീപത്തിന്റെയും ഫലശ്രുതിക്കായി നാമാർച്ചന ചെയ്യുന്നു. ജപത്തിനെത്തുന്ന വൈദികരുടെ താമസം, ഭക്തർക്കു മുറജപവും ലക്ഷദീപവും കാണാനുള്ള സൗകര്യം തുടങ്ങിയ തയ്യാറെടുപ്പുകളെല്ലാം അന്ത്യഘട്ടത്തിലാണ്. മത്സരിച്ചുള്ള ധനസഹായമാണ് ഭക്തസഞ്ചയം നൽകുന്നത്. മുറജപത്തിന്റെ ഭാഗമായ സാംസ്‌കാരികോത്സവം എല്ലാവർക്കും കാണാൻ പാകത്തിൽ ആദ്യമായി ക്ഷേത്രത്തിനു പുറത്തേക്ക് മാറ്റുന്നു. ക്ഷേത്രകലകളുടെ മഞ്ജുരൂപങ്ങൾ എന്നും മതിലകത്ത് നൃത്തംവെയ്ക്കും. സംഗീതം, നൃത്തം എന്നിവയിൽ ഇന്ത്യയിലെ പ്രമുഖരായ കലാകാരന്മാർ അണിനിരക്കും. ഉത്സവത്തിൽ പങ്കെടുക്കാനുള്ള അഭിനിവേശം സ്വയം അറിയിച്ചവരുമുണ്ട്. വാഹനപാർക്കിങ് മുതൽ എല്ലാ ഒരുക്കങ്ങൾക്കും വിവിധ സർക്കാർ വകുപ്പുകളുടെയും മറ്റ് ഏജൻസികളുടെയും സഹകരണം ഉറപ്പാക്കി. മഹാഗോപുരത്തിനു പുറമെ ക്ഷേത്രപരിസരമെല്ലാം വർണവിളക്കുകളാൽ അലങ്കരിക്കും. മുറജപാഘോഷം പുരി, ഉജ്ജയിനി മേളകൾക്ക് സമാനമായി മാറ്റാൻ ശ്രമിക്കുന്നതായി ക്ഷേത്രം എക്‌സിക്യൂട്ടീവ് ഓഫീസർ വി.രതീശൻ അറിയിച്ചു.\nആദ്യം ഭദ്രദീപം, പിന്നെ ലക്ഷദീപം\nശ്രീപദ്മനാഭസ്വാമി ക്ഷേത്രത്തിൽ വർഷത്തിൽ രണ്ട് തവണ, ധനുവിലും കർക്കടകത്തിലും ഭദ്രദീപം ആചരിക്കും. ഉത്തരായണ ദക്ഷിണായന സംക്രമദിനങ്ങളിലാണ് ഭദ്രദീപം. 12 ാമത്തെ ഭദ്രദീപമാണ് ലക്ഷദീപം. ഉത്തരായണ സംക്രമദിനത്തിൽ 12-ാമത്തെ ഭദ്രദീപം എത്തുന്നവിധമാണ് ക്രമീകരണം. മാർത്താണ്ഡവർമ 1744 ലാണ് ആദ്യത്തെ ഭദ്രദീപം നടത്തിയത്. 1829 ൽ അധികാരത്തിലേറിയ സ്വാതി തിരുനാൾ മഹാരാജാവ് ലക്ഷദീപം ആഘോഷമാക്കിയിരുന്നു. 1948 വരെ ലക്ഷദീപം ആചാരപ്രകാരം നടത്തിയിരുന്നു. 2014 ജനുവരി 14- നാണ് അവസാനത്തെ ലക്ഷദീപം നടന്നത്.\nമുൻപ് ആഴ്‌വാഞ്ചേരി തമ്പ്രാക്കൾ, തിരുനാവായ വാധ്യാൻമാർ, തരണനല്ലൂർ തന്ത്രി എന്നിവരുടെ നേതൃത്വത്തിലാണ് മുറജപം നടന്നിരുന്നത്. ഇപ്പോൾ യോഗക്ഷേമസഭ, കേരള ബ്രാഹ്മണസഭ എന്നിവയുടെ നേതൃത്വത്തിൽ വിവിധ സംസ്ഥാനങ്ങളിലെ വാധ്യാന്മാരും തന്ത്രിയും പങ്കെടുക്കും. വേദപണ്ഡിതന്മാർ ക്ഷേത്രത്തിനുള്ളിൽ പല സംഘങ്ങളായിരുന്ന് ഋക്, യജുർ, സാമ വേദങ്ങൾ ഉരുക്കഴിക്കും. വേദപാരായണം, സൂക്തജപം, സഹസ്രനാമം, ജലജപം എന്നിവയാണ് നടത്തുന്നത്.\n1960 കളിൽ ചിട്ടപ്പെടുത്തിയ വൈദികരുടെ എണ്ണവും രീതിയുമാണ് ഇപ്പോൾ അനുവർത്തിക്കുന്നതെന്ന് മുറജപത്തിൻറെ ബ്രാഹ്മണസഭയുടെ കൺവീനർ കെ.പി. മധുസൂദനൻ അറിയിച്ചു. വേദത്തിന് 24 പേരുള്ള മൂന്നുസംഘമായി 72 പേരുണ്ടാകും. തിരുപ്പതി വേദസർവകലാശാല, കുംഭകോണം, തിരുച്ചെന്തൂർ, ചെന്നൈ, ആന്ധ്ര, മഹാരാഷ്ട്ര, ഉത്തർപ്രദേശ് എന്നിവിടങ്ങളിൽ നിന്നുള്ളവർക്കൊപ്പം തിരുവനന്തപുരത്തെ വൈദികരും സഹകരിക്കും. ക്ഷേത്രം ചെറുചുറ്റിലെ വാതിൽമാടമണ്ഡപം, കല്ലറ മുഖപ്പ്, വ്യാസന്റെ മണ്ഡപം, അഭിശ്രവണമണ്ഡപം എന്നിവിടങ്ങളിലാണ് ജപം നടക്കുന്നത്. സൂക്തത്തിന് തദ്ദേശീയരായ 60 പേരുണ്ടാകും. രാവിലെ6മുതൽ 8.30 വരെയും തുടർന്ന് 10.30 വരെയും അലങ്കാരമണ്ഡപത്തിൽ രണ്ടുസംഘങ്ങളായി സൂക്തം ജപിക്കും. സഹസ്രനാമത്തിന് 75 പേർ പങ്കെടുക്കും. കുലശേഖരമണ്ഡപത്തിൽ നാല് ആവർത്തി വച്ചാണ് സഹസ്രനാമം പൂർത്തിയാക്കുന്നത്. സഹസ്രനാമജപത്തിൽ ഭക്തർക്കും പങ്കെടുക്കാം.\nഎല്ലാ ദിവസവും വൈകീട്ട് പദ്മതീർഥത്തിലാണ് ജലജപം നടത്തുന്നത്. മുറജപത്തിൽ പങ്കെടുക്കുന്ന വൈദികരെല്ലാം ജലജപത്തിനിറങ്ങും. അസ്തമയ സന്ധ്യാവന്ദനമാണ് ജലജപം. മുട്ടിന് താഴെ വെള്ളത്തിലിറങ്ങി നിന്ന് ഋഗ്വേദത്തിലെ ശത്രുസംഹാരസൂക്തം ജപിക്കുന്നതാണ് രീതി. തിരുവിതാംകൂറിനെ ആക്രമിച്ചിരുന്ന പാണ്ഡ്യരാജ്യത്തെയോ, തിരുവിതാംകൂറും തമിഴ്‌നാടും തമ്മിലുള്ള അകൽച്ചയെയോ ഉദ്ദേശിച്ചുള്ള പ്രാർഥനയാണിത്.\nഎട്ടുദിവസം കൂടുന്നതാണ് ഒരു മുറ. എട്ടാം ദിവസം മുറശീവേലിയുണ്ടാകും. ഓരോ മുറയ്ക്കും നിശ്ചിതവാഹനങ്ങളിലാണ് എഴുന്നള്ളത്ത്. നവംബർ 21-ന് തുടങ്ങുന്ന മുറജപത്തിലെ ആദ്യമുറ 28-ന് അവസാനിക്കും. 29-ന് തുടങ്ങുന്ന രണ്ടാംമുറ ഡിസംബർ 6-നും, 7-ന് തുടങ്ങുന്ന മൂന്നാംമുറ 14-നും, 15-ന് തുടങ്ങുന്ന നാലാംമുറ 22-നും 23-ന് തുടങ്ങുന്ന അഞ്ചാംമുറ 30-നും 31-ന് ആരംഭിക്കുന്ന ആറാംമുറ 2020 ജനുവരി 7-നും 8-ന് തുടങ്ങുന്ന ഏഴാംമുറ 15-നും സമാപിക്കും. ലക്ഷദീപം, മകരശീവേലി എന്നിവ 15-നാണ്.\nആനയെ നടയ്ക്കിരുത്തുന്നത് പ്രതീകാത്മകമായി\nമുൻപ് ക്ഷേത്രമതിലകത്ത് കത്തിക്കാവുന്നിടത്തെല്ലാം വിളക്ക് വെച്ചാണ് ലക്ഷദീപം നടത്തിയിരുന്നത്. ഇപ്പോൾ ഗോപുരത്തിലും മതിലകത്തും വൈദ്യുതദീപങ്ങളാണ് കത്തിക്കുന്നത്. രാത്രി 8.30-ന് നടക്കുന്ന മകരശീവേലി തൊഴാൻ ഏഴുമണിക്കു തന്നെ ശീവേലിപ്പുരയ്ക്ക് ചുറ്റും ഭക്തർ ഇടംപിടിക്കും. ശീവേലിക്ക് ക്ഷേത്രംസ്ഥാനി മൂന്നുപ്രദക്ഷിണത്തിനും അകമ്പടി പോകും. അടുത്ത ദിവസം രാവിലെ ശരപ്പൊളിമാല, സ്വർണനാണയം, പട്ട് എന്നിവ എല്ലാ നടകളിലും സമർപ്പിക്കുന്ന പതിവുണ്ട്. ഇതിനൊപ്പം കൊടിമരച്ചുവട്ടിൽ ഒരു ആനയെ നടയ്ക്കിരുത്തും. ഇക്കുറി നിയമപ്രകാരം ആനയെ കിട്ടാനുള്ള ബുദ്ധിമുട്ട് കരുതി പ്രതീകാത്മകമായാണ് നടയ്ക്കിരുത്തുന്നത്.\nചെലവ് മൂന്നുകോടിയോളം, ഒരു ദിവസം വേണ്ടത് നാലുലക്ഷം\nമുറജപത്തിന്റെ ആഘോഷമായ നടത്തിപ്പിന് ആകെ പ്രതീക്ഷിക്കുന്നത് മൂന്നുകോടി രൂപ. ഒരു ദിവസത്തെ ചെലവ്4ലക്ഷവും. ഒരുദിവസത്തെ ഋഗ്വേദജപത്തിന് 66,666 രൂപയാണ് നിരക്ക്. മൂന്നുജപത്തിനുമായി രണ്ടുലക്ഷം വേണ്ടിവരും. മുറശീവേലിക്ക് 60,000 രൂപ. ഇതെല്ലാം ഭക്തരുടെ സമർപ്പണമായി സ്വരൂപിക്കാനാണ് ഉദ്ദേശിക്കുന്നത്. ഭക്തർ ഇതിന് സഹകരിക്കുന്നുണ്ടെന്നു അധികൃതർ അറിയിച്ചു.


Folistar in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Folistar upayogangal, dossge, parswafalangal, prayojanangal, prathipravarthanangal, munnariyippu\nFolistar നേട്ടങ്ങളും ഉപയോഗങ്ങളും- Folistar Benefits & Uses in Malayalam- Folistar nettangalum upayogangalum\nFolistar ഡോസേജും കഴിക്കേണ്ട വിധവും- Folistar Dosage & How to Take in Malayalam - Folistar dosagum kazhikkenda vidavum\nFolistar പാർശ്വഫലങ്ങൾ- Folistar Side Effects in Malayalam- Folistar paarswafalangal\nFolistar ബന്ധപ്പെട്ട മുന്നറിയിപ്പുകൾ- Folistar Related Warnings in Malayalam- Folistar bandhappeṭṭa munnaṟiyippukaḷ\nFolistar-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Folistar with Other Drugs in Malayalam- Folistar-nu marunnukaḷumāyulla theevra pravarthanam\nFolistar വൈരുദ്ധ്യങ്ങൾ- Folistar Contraindications in Malayalam- Folistar vairudyangal\nFolistar സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Folistar in Malayalam- Folistar sambandhichu pothuveyulla chodyangal\nFolistar ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Folistar Interactions with Food and Alcohol in Malayalam- Folistar bhakshnavum madyavumaayulla prathipravarthanangal\nFolistar നേട്ടങ്ങളും ഉപയോഗങ്ങളും - Folistar Benefits & Uses in Malayalam - Folistar nettangalum upayogangalum\nFolistar പിൻവരുന്നവ ചികിത്സിക്കാൻ ഉപയോഗിക്കുന്നു\nFolistar ഡോസേജും കഴിക്കേണ്ട വിധവും - Folistar Dosage & How to Take in Malayalam - Folistar dosagum kazhikkenda vidavum\nFolistar-ന്റെ ചേരുവകൾ - Folistar Active Ingredients in Malayalam - Folistar-nte cheruvakal\nFolistar പാർശ്വഫലങ്ങൾ - Folistar Side Effects in Malayalam - Folistar paarswafalangal\nFolistar ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nFolistar ബന്ധപ്പെട്ട മുന്നറിയിപ്പുകൾ - Folistar Related Warnings in Malayalam - Folistar bandhappeṭṭa munnaṟiyippukaḷ\nFolistar-ന്റെ ഉപയോഗം ഗർഭിണികൾക്കു സുരക്ഷിതമാണോ?\nഗർഭിണികൾക്ക് സുരക്ഷിതമായി Folistar കഴിക്കാം.\nFolistar-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nമുലയൂട്ടുന്ന സ്ത്രീകൾക്ക് പാർശ്വഫലങ്ങളെ കുറിച്ച് യാതൊരു വേവലാതിയും ഇല്ലാതെ Folistar ഉപയോഗിക്കാവുന്നതാണ്.\nFolistar വൃക്കകളെ എങ്ങനെയാണ് ബാധിക്കുന്നത്?\nFolistar കഴിച്ചശേഷം വൃക്ക-നുമേൽ പ്രതികൂലമായ ഫലങ്ങൾ ഉണ്ടായിരിക്കാം. നിങ്ങളുടെ ശരീരത്തിൽ ഏതെങ്കിലും പാർശ്വഫലങ്ങൾ കാണുന്നെങ്കിൽ മരുന്ന് കഴിക്കുന്നത് നിർത്തുക. ഡോക്ടറുടെ നിർദേശം ഉണ്ടെങ്കിൽ മാത്രമേ ഈ മരുന്ന് വീണ്ടും കഴിക്കൂവൂ.\nFolistar കരളിനെ എങ്ങനെ ബാധിക്കുന്നു?\nFolistar നിങ്ങളുടെ കരൾ ചെറുതായി ബാധിച്ചേക്കാം. കരൾ-മേലുള്ള എന്തെങ്കിലും ഫലത്തെ കുറിച്ച് മിക്കവരും ശ്രദ്ധിക്കുക പോലുമില്ല.\nFolistar ഹൃദയത്തെ എങ്ങനെ ബാധിക്കുന്നു?\nFolistar-ന്റെ പാർശ്വഫലങ്ങൾ ഹൃദയം-ത്തെ അപൂർവമായേ ബാധിക്കാറുള്ളൂ.\nFolistar-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Folistar with Other Drugs in Malayalam - Folistar-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Folistar പിൻവരുന്ന മരുന്നുകളോടൊപ്പം ഉപയോഗിക്കരുത് -\nFolistar വൈരുദ്ധ്യങ്ങൾ - Folistar Contraindications in Malayalam - Folistar vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Folistar കഴിക്കരുത് -നിങ്ങളോട്\nFolistar സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Folistar in Malayalam - Folistar sambandhichu pothuveyulla chodyangal\nFolistar ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nഇല്ല, നിങ്ങൾക്ക് Folistar-നോട് ആസക്തി ഉണ്ടാകുന്നില്ല.\nFolistar കഴിച്ചശേഷം നിങ്ങൾക്ക് സുരക്ഷിതമായി വാഹനമോടിക്കാനും യന്ത്രങ്ങൾ പ്രവർത്തിപ്പിക്കാനും കഴിയും. കാരണം അതു നിങ്ങളിൽ ഉറക്കം ഉണ്ടാക്കുകയില്ല.\nഅതെ, ഡോക്ടറുടെ നിർദേശപ്രകാരം മാത്രം Folistar കഴിക്കുക.\nഇല്ല, Folistar മാനസികരോഗങ്ങൾക്ക് ഫലപ്രദമല്ല.\nFolistar ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Folistar Interactions with Food and Alcohol in Malayalam - Folistar bhakshnavum madyavumaayulla prathipravarthanangal\nആഹാരവും Folistar-ഉം തമ്മിലുള്ള പ്രതിപ്രവർത്തനം\nFolistar-നോടൊപ്പം ചില ഭക്ഷണസാധനങ്ങൾ കഴിക്കുന്നെങ്കിൽ മരുന്ന് പ്രവർത്തിച്ചുതുടങ്ങാൻ കൂടുതൽ സമയം എടുക്കും. ഇക്കാര്യത്തിൽ ഡോക്ടറുടെ നിർദേശം പാലിക്കുക.\nമദ്യവും Folistar-ഉം തമ്മിലുള്ള പ്രതിപ്രവർത്തനം\nഇക്കാര്യത്തിൽ ഇതുവരെ ഗവേഷണമൊന്നും നടന്നിട്ടില്ല. അതുകൊണ്ട് മദ്യത്തോടൊപ്പം Folistar കഴിക്കുന്നതിന്റെ ഫലം അറിവായിട്ടില്ല.